
Economia di Aruba lo crece 
cu mas di 10 prociento na 2011 


Pa e aña aki economia di Aruba lo 
conoce un crecemento di mas cu 
diez porciento. Esaki cifra di Banco 
Central ta confirma. ‘E plan di esti- 
mulo economico a logra saca Aruba 
for di un contraccion di 10% na 
2009 pa un crecemento positivo di 
10% na 2011’, Prome Minister Eman 
a señala. ‘Esaki sigur ta resalta den e 
economianan mundial’. 
Na 2009 turismo tabata den pro- 
blema grandi segun cifranan di 
AHATA. KLM y Carnival Cruises a 
bandona Aruba. Valero a anuncia 
di lo sera su portanan cu conse- 
cuencianan negativo grandi. De- 
sempleo di miles di mama y tata 
di famia tabata loke tabata spera 
Aruba. Gobierno di Aruba a pone 
como un di e prome prioridadnan e 


recuperacion di e poder di compra 
di e pueblo di Aruba y di e forma 
aki garantisa crecemento econo- 
mico di país Aruba. 
Gobierno a inicia cu proyectonan 
grandi cu ta bon pa economia di 
Aruba. Turismo ta haya e debido 
atencion. Relacion cu partnernan 
strategico lo wordo mehora y un 
di e prioridadnan mas grandi di 
Gobierno tabata pa percura pa 
Valero keda habri. Relacion cu 
Reino tambe lo haya tur atencion 
di Gabinete Mike Eman, pasobra 
Gobierno ta haya masha impor- 
tante pa Aruba ta keda forma parti 
di Reino Hulandes. 


Awe Valero ta bek den operacion. 
Esaki no a bay sin mas y ta hopi 
deliberacion a tuma lugar. E con- 


fiansa emiti y forma drechi di 
negosha di Gobierno a percura pa 
esaki. Relacion cu Hulanda ta estu- 
pendo y cu esaki un bon relacion 
cu Union Europeo ta e siguiente 
paso logico. KLM a regresa mescos 
cu Carnival Cruises y American Air 
Lines a amplia su vuelonan. 
Inversionnan grandi ta tumando 
lugar na Aruba den e inmenso 
proyecto BoAruba. Centronan di 
ciudad ta wordo renoba y mehora 
mescos cu e barionan. E maneho 
di inversion aki tin dos efecto. E 
prome ta wordo sinti di inmediato 
den un impulso pa economia y dor 
di crea trabou y e di dos ta uno a 
termino largo. Aruba lo bira mas 
bunita y miho organisa. Nos lo dis- 
fruta di dje pa hopi aña. 


Minister Plenipotenciario sr. Edwin Abath a yama e grupo di studiante cu a caba di yega 
Hulanda bon bini y a desea nan tur clase di exito cu nan estudio. Lesa mas ariba pagina 12 


Geachte abonnees 
van Noticiero Aruba 


U bent als lezer van de nieuws- 
brief Noticiero Aruba vanaf de 
eerste editie – bijna dertig jaar 
geleden – er mee vertrouwd dat 
deze uitgave van het Kabinet 
van de Gevolmachtigde Minis- 
ter artikelen bevatten in zowel 
het Nederlands als in het Pa- 
piamento. 
Na een grondige inventarisatie 
is het Kabinet van Aruba tot het 
besluit gekomen de nieuwsbrief 
vanaf deze editie helemaal in het 
Papiamento te laten verschijnen. 
Hiermee wil Noticiero Aruba – 
meer dan in het verleden – zich 
volledig richten op de Arubaanse 
gemeenschap in Nederland. 
De Nederlandstalige lezers on- 
der u kunnen blijven rekenen 
op nieuwsvoorziening vanuit 
het Kabinet van Aruba in hun 
taal door middel van het twee- 
maandelijkse magazine ‘Aruba 
Dushi Tera’, dat volledig in het 
Nederlands is en een mix brengt 
van interviews en nieuws. 
Tevens zal het Kabinet van Aruba 
geleidelijk overgaan tot het uit- 
sluitend digitaal versturen van 
de Noticiero Aruba. Dit zal naar 
verwachting in de loop van 2012 
zijn afgerond. Op de achterpa- 
gina kunt u als abonnee alvast uw 
emailgegevens doorgeven aan 
de redactie, zodat wij kunnen 
beginnen met het samenstellen 
van een adressenbestand van 
emails. 
Wij hopen dat de voorgenomen 
veranderingen u, als trouwe lezer 
en Arubaan, hetzelfde vertrouw- 
de gevoel blijven geven en dat 
wij u ook zullen blijven informe- 
ren over ons geliefde Aruba en 
de ontwikkelingen die ons land 
doormaakt. 


De gevolmachtigde 
Minister van Aruba 
Edwin B. Abath 

Desde december aña pasa te cu juli 
2011 por mira un consistencia den 
crecemento di turismo na Aruba, 
esaki ta segun cifranan di ATA 
cual ta wordo confirma tambe pa 
Banco Central. 


Minister Oduber a comenta cu 
recientemente e tabatin e oportu- 
nidad pa sinta cu diferente di e 
representante di oficinanan di tu- 
rismo di Aruba den exterior. Nan a 
reuni, papia y analiza aña 2012 cu 
ta nos dilanti, papia riba e promer 
lunanan di ATA Sui Generis. Aki e 
mandatario a expresa cu e ta hopi 
satisfecho con e organizacion aki, 
cu tur e profesionalnan den dje. 
Nan a sa no solamente di desaroya 
nos turismo den un forma positivo, 
pero tambe den un tempo asina 
corto y cu un cambio asina grandi 
den structura di ATA, a logra laga 
e cosnan menos positivo atras y 
continua cu un ATA SG dunando e 
resultadonan manera a spera. 
Pa loke ta luna di juli, Minister 
Oduber a bisa cu e luna aki, mes- 
cos cu luna di Juni ta ser considera 


Den e promer 7 lunanan di 2011 
a surpasa 6% den crecemento turistico 


como ‘low season’ y den ambos 
luna a conoce crecementonan 
grandi: 13.2% pa luna di Juni y luna 
di Juli a trese cune un crecemento 
den bishitantenan di 7.9%. 
E cifra aki ta yena e mandatario 
cu satisfaccion grandi pasobra ta 
mantene e meta cu a pone dilanti 
pa 2011 di un crecemento di 3%. Na 
e momentonan aki a surpasa e ci- 
fra aki na un manera substancial., 
surpasando 6% di crecemento den 
e promer shete lunanan. 
A pesar di e situacion na Merca cu 
su efectonan ainda y e incertidum- 
bre cu ta reinando pa cu e medida- 
nan cu ta bin, Aruba a conoce un 
crecemento di entre cinco pa seis 
porciento den e mercado aki den 
luna di Juli. 
Mirando e crecemento cu Aruba 
a conoce den e promer shete lu- 
nanan, Minister Otmar Oduber 
ta duna di conoce cu e maneho 
di diversifica, di inverti mas den 
Latinoamerica, particulamente Ve- 
nezuela cu ta nos di dos mercado, 
y tambe den e mercado Europeo, ta 
dunando su frutanan. 


Esaki no ta encera cu e mandatario 
no ta conciente cu tin lunanan cu 
ta bay ta dificil, cu tin retonan pa 
loke ta trata e mercado Mericano. 
Specialmente awor cu e medida- 
nan a wordo anuncia. Awor mester 
midi esaki y siman pasa durante 
e reunion cu e funcionarionan di 
ATA, a palabra cu Minister ta bay 
tuma e iniciativa pa den dos siman 
forma un plataforma nacional. Den 
esaki lo inclui tur e partnernan pa 
sinta na mesa, organiza y studia e 
posibel efectonan di e medidanan 
di Merca pa cu nos isla. 


‘Nos kier cana padilanti, nos kier 
prepara nos mes pa cualkier po- 
sibel efecto cu esaki por tin pa 
Aruba. Bo no ta mire ainda riba 
short term, Aruba ta hopi stabiel 
y mercadeo y strategianan cu nos 
ta usando a pone cu na Merca nos 
no a cay, a mantene esaki flat, pero 
bo kier ta sigur cu si e efectonan 
aki mester bira mas grandi den 
mercado Mericano pa e consecuen- 
cianan pa Aruba nos por limitanan 
mas tanto cu ta posibel’, Minister 
Otmar Oduber a declara. 


Minister Oduber tambe a logra 
pa e barconan keda pa un tempo 
mas largo. En bes cu nan ta ban- 
dona Aruba pa 4or di atardi, nan 
lo keda te 11:30 di anochi, dunando 
asina mas espacio pa e turistanan 


Carnival Cruise Lines lo tin un total di 23 calls na 2012 


capacidad di pasahero mas grandi. 
Asina lo tin un total di seis calls 
di Carnival Miracle cu capacidad di 
2300 pasahero, ocho calls di Free- 
dom cu capacidad di 2974 pasahero, 
shete calls di Valor cu capacidad di 
2974 pasahero y finalmente e barco 
cu lo wordo inaugura na juni 2012 
Carnival Breeze cu lo tin dos calls 
na 2012 y cu tin un capacidad di 
3700 pasahero. Calculando e canti- 
dad di pasahero crucero cu Aruba 
lo ricibi solamente via Carnival na 
2012 ta di 56,400 persona. Si añadi 
e miembronan di tripulacion na 
esaki ta yega na un total di alrede- 
dor di 80 mil bishitante cu Aruba 
lo ricibi danki na Carnival. 


Minister Oduber ta hopi satisfecho 
cu e logro aki specialmente si tene 
na cuenta cu 10 di e 23 callnan cu 
Carnival lo tin na 2012 lo tuma 
lugar den zomer, temporada cu pa 
motibonan strategico e compani- 
anan crucero ta retira Caribe for 
di nan itinerario y ta manda nan 
barco pa Europa y Asia. Esey ta un 
indicacion grandi di e confianza cu 
Carnival ta poniendo den nos isla y 
den Gabinete Mike Eman. 


Aruba a cera un areglo cu Tiara Air y InselAir cu e logo di Aruba 
lo bin ariba nan avionnan. 
Por mira cu e trabou di Minister Otmar Oduber ta dunando su 
fruta y ya caba por mira dos avion cu logo di nos isla riba dje cu 
pronto lo ta propagandando nos isla na diferente destinacionnan 
nobo. 


Minister Otmar Oduber durante 
di su viahe pa Merca a logra un 
otro mehoracion pa loke ta trata 
nos turismo, den e caso aki tu- 
rismo crucero. 


Manera ta conoci na 2010 Carni- 
val Cruise Lines a regresa Aruba 
despues di un ausencia largo, esaki 
despues di conversacionnan entre 
Gobierno di Aruba y ehecutivonan 
di e linea crucero. Na 2010 Aruba 
a conta cu un total di cinco calls 
di Carnival Miracle cu un total di 
2300 pasahero pa cada call. Efecto 
di e regreso di Carnival tabata bisto 
den comercio. 


Carnival Miracle a continua na 2011 
cu un total di nuebe calls cu a re- 
presenta na pasahero un total di 
19,160 persona cu a baha na nos 
puerto, conoce nos isla y gasta den 
nos economia di un of otro forma 
Durante e biahe di Minister Otmar 
Oduber, por bisa cu un biaha mas 
por mira un logro di e mandatario. 
Na 2012 Aruba lo conta cu un total 
di 23 calls di Carnival, pero no ta 
solamente e aumento den e calls, 
pero tambe lo bin cu barconan cu 


crucero por disfruta mas di tur e 
atraccionnan y actividadnan cu nos 
isla tin pa ofrece, y naturalmente e 
espacio pa nan por laga mas atras 
den nos economia. 


Logo di Aruba ariba avion 

Sahaira Cybulkiewics: 


‘Mi a tuma un time out di trabao 
pa mi por dedica 100% tempo na mi yiu’ 


Sahaira a cuminsa cu un estudio 
pa ‘personeelsmanagement’ na 
Haagse Hogeschool y despues di 
a logra su diploma di HBO, ela 
sigi un estudio universitario pa 
Fiscaal Recht na Universidad di 
Leiden. Durante di su estudio ela 
traha na Belastingdienst na 
Rijswijk. ‘Despues cu mi a 
caba mi estudio na Univer- 
sidad di Leiden mi a mira si 
mi por a haya un trabao na 
un nivel universitario den 
Belastingdienst. Pero debi 
cu tabata tin un paro ariba 
personal e periodo ey, mi 
a hayami ta sollicita pafor 
di Belastingdienst. Den 
corto tempo mi a cuminsa 
na Ernst & Young como 
fiscalista. Ora cu mi a bira 
mama, pami tabata e mo- 
mento pami a pone mi yui 
na prome lugar y dedica tur 
mi tempo na dje. 


Sahaira (34) a nace y lanta 
na Aruba. Ela biba tanto na 
Oranjestad, Noord y Santa Cruz. 
Sahaira ta bisanieta di sra. Anna 
Hochman, propietaria di La Linda. 
Despues cu ela caba Colegio Arub- 
ano, Sahaira a bin Hulanda pa sigi 
un estudio pa ‘personeelsman- 
agement’ na Haagse Hogeschool. 
Despues cu ela termina su HBO, 
Sahaira a sigi un estudio pa Fiscaal 
Recht na Universidad di Leiden. 
‘Durante di mi estudio na Univer- 
sidad mi tabata traha na Belasting- 
dienst na Rijswijk. Mi ultimo 
funcion na belastingdienst tabata 
como expert di toeslagen, cual ta- 
wata encera entre otro supervisa e 
controlashon di e aplicashon pa e 
diferente toeslagen nan, manera 
zorgtoeslag, huurtoeslag y toeslag 
pa creche. Tambe mi tabata duna 
curso informativo tocante e con- 
tenido di cada toeslag na mi col- 


E comunidad Arubiano na Hulanda ta biba den tur parti di e pais 
aki. Banda di esaki nan ta traha den diferente sector y asina brinda 
un contribucion esencial na e comunidad Hulandes. 
A bira tempo pa pone algun miembro di e comunidad Arubiano aki 
den un spotlight. Noticiero ta busca e Arubianonan aki y ta laga 
nos lesador haci conoci cune atrabez di un entrevista. 


Un relato di un yui di tera na Hulanda. 

leganan cu tin contact directo cu 
publico. Mi tabata gusta mi trabao, 
e tabata relax y e presion di trabao 
no tabata halto. Despues cu mi a 
caba Universidad mi a sondea e 
posibilidadnan di un trabao ariba 
nivel universitario den Belasting- 


dienst, pero debi na un paro den 
personal, mi a hayamo ta sollicita 
na organisashonan particulier/ 
commercial.’ 
Pa su suerte Sahaira a haya hopi 
liher un trabao na oficina di ac- 
countant Ernst & Young como 
fiscalista. Sahaira a traha den e 
‘algemene praktijk’ y tabata trata 
casonan riba tereno di Inkom- 
stenbelasting (cual ta ensera e.o. 
entrada di salario, entrada como 
‘ondernemer’ y entrada cu no 
ta cay bou di e promer dos ca- 
tegoria nan menshona), Vennoot- 
schapsbelasting y Estate Plan- 
ning. E trabou di un fiscalista ta 
uno hopi dynamico, varia y por ta 
hopi complex. Tin hopi aspecto- 
nan fiscal juridico pa tene cuenta 
cu nan. Cada caso por ta diferente 
y ta rekeri nan atenshon fiscal 


adecua. 
Principalemente 
den 
departamento di un generalista 
fiscal. 
E trabao di un fiscalista no ta uni- 
camente cifra, e aspecto di mas 
grandi ta esun di conseho fiscal. 
Esaki ta rekeri entre otro regular- 


mente negociashon cu inspecteur 
nan di belastingdienst. 
E experiencia cu mi a hanja di 
Belastingdienst ta uno sigur hopi 
positivo den mi trabou como fis- 
calista. Door di e experiencia na 
Belastingdienst mi tin e bentaja 
di tin conocimiento tambe di e 
banda pratico di mi vak, segun 
Sahaira ta bisa. 
Na 2009 Sahaira a haci un switch 
di belastingadvieskantoor. Esaki 
debi cu den su trabou como fis- 
calista na Ernst & Young e tabata 
haya falta di e parti di ‘aangifte’; e 
tabata kier un balansa den su tra- 
bao cu ta encera conseho (advies) y 
tambe aangifte. E balansa aki hopi 
biaha na e oficinan grandi, man- 
era Ernst & Young no ta posibel 
door cu nan tin nan adviesprak- 
tijk y aangiftepraktijk totalmente 
separa. ‘PKF Belastingsadviseur 
ta un tiki mas chikito, pero ta 
brinda mi e posibilidadnan pa mi 
haya mas experencia ariba tur dos 
aspecto como fiscalista. Esaki ta 
significa cu bo tin un beeld total 
di bo clientenan, y por tin inzicht 
di biaha con e consequencianan 
fiscal lo wordo registra den e 
aangifte di bo cliente. 


Na 2010 Sahaira a tuma un paso 
hopi grandi den su bida na mo- 
mento cu ela dicidi di stop di 
traha y ta un fulltime mama pa 
su yui Liam R.V. Tromp. Sahaira: 
‘Mi a escohe pa e ‘time out’ aki 
pasobra ami ta haya hopi impor- 
tante pa ami como mama 
ta 100% cu mi jiu e prome 
lunanan y por comparti tur 
e momento/etapanan di su 
desaroyo di serca. 
Una bez cu mi yiu tabata 
birando mas grandi, mi 
tabata haya falta di ta activo 
bek riba e mercado laboral, 
mi lugar den sociedad, topa 
cu amiganan y/of colega- 
nan, e routina di trabao. 
Mi kier a labora bek, pero 
cu un bon balancia entre 
trabou y bida priva. Con- 
siderando esaki mi a dicidi 
di traha part time, serca di 
cas y orarionan fijo. Di es 
manera aki por tin tempo 
y pa mi famia y ejerce mi 
trabou cu hopi dedicashon. 
Durante sollicitashonan, no tawa- 
ta unicamente importante pami 
pa mi por tin hopi reto den mi 
function pero mes importante ta- 
wata ta pa mi por tin e posibilidad 
pa traha part time, traha serca di 
cas y traha orario nan fiho. Den e 
mundo fiscal commercial nan ta 
verwacht 200% di bo y esaki por 
ensera pa ta dispuesto pa traha 
oranan largo. Awor aki mi ta traha 
na un organisashon cu ta semi gu- 
bernamental, unda cu mi por tin e 
balans ideal. Mi ta traha parttime 
(32 ora pa siman), serca di cas, 
orarionan fiho y mi trabou ta uno 
cu ta name tur dia reto nan nobo. 
Mi ta traha 15 minuut cu auto lew 
di cas. Mas mihor mi no por a pidi 
pe,’ segun Sahaira. 
Durante di su estudio Sahaira a 
yuda hopi cu opvang di studiant- 
enan na Den Haag. ‘Hasta tempo 
cu mi tabata traha mi tabata pidi 
liber pa mi yuda senora Rugia de 
Jong-Mauricio (mentrix di Den 
Haag red.) cu opvang. Mi tabata 
gusta haci esaki, semper mi a 
hasie cu hopi dedicashon y mo- 
tivashon y cu un sentimiento pa 
yuda e studiante nan cu a caba di 
yega Hulanda.’ 

E plan y vision economico di Minister Michelle Hooyboer-Winklaar a 
keda presenta na Cas di Aruba na Hulanda. E mesun plan cu a presenta 
na comercio local y na inversionistanan internacional durante e PPP, 
awor a keda presenta tambe na Hulanda. Un grupo di representantenan di 
banco, sector financiero y otro comerciantenan, sin lubida algun studiante 
di Erasmus Universiteit, tabata presenta na e presentacion aki. 


Presentacion di 
‘Green Gateway’ na Hulanda 


Den e presentacion, Minister 
Michelle Hooyboer-Winklaar a re- 
pasa e cifranan concreto di nos 
economia, con e tabata y con e ta 
awor. Di e forma aki e inversionis- 
tanan por a cera conoci na un forma 
practico y cu hopi ilustracion, con 
nos desaroyo economico a tuma 
luga. For di tempo di Aloe, pa refin- 
eria, pa turismo y awor pa desaroya 
un economia nobo. E minister re- 
sponsabel pa maneho economico 
di nos pais a presenta su plan cu ta 
pone enfoke riba cuater difer- 
ente area di atencion, ‘National 
Innovation’, ‘Investment Pro- 
motion’, ‘Business Growth’ y 
‘Empowered Consumer’. Cu e 
cuater areanan aki di atencion 
special, lo prepara un plata- 
forma unico y un clima di in- 
version cu sigur lo atrae inver- 
sionistanan for di rond mundo. 


Minister Michelle Hooyboer- 
Winklaar a duna un ehempel, 
den forma di desaroyo di un ‘Cre- 
ative Industries’ pa nos isla. Aki 
mester pensa den e segmento di 
arte y cultura, manera museo y 
educacion den e mundo aki. Pa 
pone accion tras di su vision, 
Gobierno ta kedando cla pa trece 
Gerrit Rietveld Academie na Aruba 
pa asina brinda oportunidad di un 
educacion na nivel HBO na nivel 
Europeo. Esaki sin duda lo crea un 
industria di creatividad mas grandi 
pa nos isla, tanto pa nos propio 


studiantenan local como studian- 
tenan internacional cu awor lo tin 
un opcion pa scoge pa bin studia 
na Aruba y na final logra un di- 
ploma di acreditacion Europeo. 


Despues di e presentacion, e in- 
vitadonan a haya oportunidad pa 
sigui delibera cu Minister Michelle 
Hooyboer-Winklaar y Minister 
Plenipotenciario Edwin Abath, 
kende na un principio a repasa e 
lista di iniciativanan cu Gobierno di 


Aruba ta ehecutando caba, manera 
ta e acuerdo cu TNO, cu Gas Unie 
di Hulanda, e proyecto di Linear 
Park, renobacion di centro di ciu- 
dad y asina lo por sigui menciona. 
Mayoria di e invitadonan a sigura 
cu tur a keda masha impresiona cu 


e plannan di Aruba pa incentiva nos 
economia. Specialmente si tene na 
cuenta e cambionan cu Gobierno 
a haci caba pa atrae mas inversion 
y lantamento di negoshi. Cas di 
Aruba lo sigui explora mas opor- 
tunidad entre e inversionistanan 
di Hulanda, cu interes pa inverti y 
cuminsa negoshi na Aruba. 


Durante di su bishita di trabao na 
Hulanda minister Hooyboer Win- 
klaar a asisti – ariba invitacion di 
Prins Bernard Cultuurfons – na e 
ceremonia na Palacio Real na Am- 
sterdam di entrega di e Zilveren 
Anjer. Su Mahestad Reina Beatrix 


a haci entrega di Zilveren Anjer 
na tres persona cu un trayectoria 
masha peculiar den conservacion 
y promocion di cultura di Hulanda, 
cu ta Gravin Isabelle zu Orten- 
burg, kende pa algun aña caba ta 
mantene y conserva Kasteel Mid- 
dachten; Joe Sickmann, kende a 
baha cu pensioen y desde e tempo 
ey ta traha boluntariamente na 
conservacion di cultura y histo- 
ria y Han Nefkens, cu desde aña 
2000 ta traha duro riba efuer- 
sonan pa haci arte accesibel pa 
museonan, dor di un coleccion 
personal di dje. 


Tambe 
Minister 
Hooyboer 
Winklaar a reuni cu Nationaal 
Restauratiefonds tocante fi- 
nanciamento di restauracion 
di monumentonan na Aruba. E 
mandatario a reuni cu ehecu- 
tivonan di Rietveld Academie 
den cuadro di establicimento 
di e academia na Aruba. 


Minister 
Hooyboer-Winklaar 
tabata tin un cita cu prinses Lau- 
rentien y a papia ariba su trabao 
cu lesamento bou di mucha. Na e 
ocacion aki e mandatario a ofrece 
e version traduci na papiamento 
di prinses Laurentien su buki pa 
mucha ‘Mr. Finney’. 

Minister Abath 
a pone krans 
pa Conmemora 
abolicion di 
Sclavitud 

Na Oosterpark Amsterdam a tuma 
lugar e conmemoracion nacional 
di e Abolicion di Sclavitud dor di 
Hulanda na 1863 den e colonianan 
Surnam y Antia Hulandes. E con- 
memoracion aki a inicia na 2002 
cu desvelo di e ‘Slavernijmonu- 
ment’ obra di e escultor Erwin de 
Vries. 


E acto di conmemoracion a inicia 
cu un ofrenda di Marian Markelo, 
cu ta un tradicion Surnameño pa 
pidi pa proteccion di un y tur cu tin 
e boluntad pa biba den libertad y 
union. Despues a sigi discursonan 
di entre otro presidente di Tweede 
Kamer sra. Gerri Verbeet, alcalde 
suplente di Amsterdam, sra. An- 
drée van Es y presidente di NiNsee 
– Instituto Nacional tocante Histo- 
ria di sclavitud Hulandes – sr. Eddy 
Campbell. 


Tur e oradornan a para keto na e 
hecho historico aki y a resalta den 
nan discurso cu sclavitud te ainda 
tin su rais den e comunidad Hu- 
landes; den e acercamento entre 
personan di diferente rasa. Tambe 
a remarca cu na Hulanda pa hopi 


aña e tema di sclavitud tabata un 
tema tabu, pesey tambe cu e ta 
representa un parti masha chi- 
quito den e enseñansa na scolnan. 
Actualmente na mas scolnan e cu- 
riculo a keda adapta unda ta duna 
mas informacion di e tema aki na 
mucha y hobennan. 
Sr. Campbell den su discurso a tra- 
ta e discucion actual di medida di 
austeridad di Gobierno Hulandes 
cu por nifica cu lo corta ariba e 
subsidio cu e instituto NiNsee ta 
haña. Esaki mientras cu segun sr. 
Campbel NiNsee a demostra desde 
cu existencia e rol importante cu e 
ta hunga den e historia di Hulanda 
cu Surnam y e islanan Hulandes 
Caribense pa loke ta trata sclavi- 
tud. 


Tambe a bin dilanti den e discur- 
sonan cu aunque sclabitud a keda 
aboli 148 aña pasa den e colonianan 
di Hulanda, keto bai na 2011 tin 
casonan di sclavitud den mundo y 
hasta na Hulanda, manera sra Van 
Es a bisa den su discurso. Tabata 
ilustrativo con desendientenan di 
sclavitud y di e shonnan awe na 
un manera pasifico ta conmemora 
hunto e hecho historico aki. 


Despues di e discursonan a sigi 
e parti di ponemento di krans na 
e ‘Slavernijmonument’. Minister 
Plenipotenciario di Aruba sr. Ed- 
win Abath a pone un krans den 
nomber di Aruba y su pueblo. Sra 
Veerbeet a pone un krans den nom- 
ber di Eerste y Tweede Kamer. Min- 
ister Plenipotenciario di Curaçao 


sr. Sheldry Osepa a pone un krans 
den nomber di Curaçao, sr. Ma- 
thias Voges a pone un krans den 
nomber di St. Maarten. E consul- 
general di Surnam sr. Roy Lieuw 
A Sie a pone un krans den nomber 
di Surnam. Alcalde suplente di 
Amsterdam sra. Van Es a pone un 
krans den nomber di municipio di 
Amsterdam. Finalmente tabata tin 
ponemento di krans dor di repre- 
sentante di embahada di Ghana y 
director di NiNsee. 


E programa oficial a termina cu 
presentacion di musica di Coro 
ZO! Gospel Choir, cu a sali na di 
prome lugar den e competencia di 
koornan di e programa Korenslag 
di Evangelisch Omroep (EO). 


Minister Plenipotenciario sr. 
Edwin Abath a ricibi bishita 
oficial di sr. Gerard van der 
Wulp. Sr. Van der Wulp a keda 
nombra como representante 
di Hulanda pa Aruba, Curaçao 
y Sint Maarten y lo ta staciona 
na Willemstad. 
Sr. Abath a probecha di e bishita 
aki pa informa sr. van der Wulp 
di e situacion actual na Aruba 
y e plannan y maneho di gabi- 
nete Mike Eman I. 
Sr. Abath a desea sr. Van der 
Wulp tur clase di exito den su 
trabao nobo den e parti Car- 
ibense di Reino Hulandes y a 
bisa di por spera ariba un co- 
operacion fructifero na biene- 
star di Aruba y Hulanda. 


Van der Wulp 
a bishita minister Abath 


Sr. van der Wulp te recien taba- 
ta diplomatico na embahada di 
Reino na Washington. Prome 
cu e puesto aki sr. van der 
Wulp tabata director-general 
di RVD y tabata vocero pa e 
Prome Minister di Hulanda y 
Cas Real. Sr. van der Wulp a 
traha tambe como periodista 
pa e corant Trouw y e agencia 
di noticia NOS 
. 
Sr. van der Wulp a cuminsa cu 
su trabao como representante 
di Hulanda entrante prome di 
Augustus cu a pasa y a reem- 
plasa e actual representante 
di Hulanda den Caribe sr. Rob 
Vermaas, kende a baha cu pen- 
sioen prome di mei cu a pasa. 

Durante di e reunion plenario 
di Financial Action Task Force 
(FATF) na Cuidad di Mexico a 
papia ariba e di cuater rapport 
di progreso di Aruba. E resul- 
tadonan di e Mutual Evaluati- 
on Report di 2007 y 2009 rel- 
aciona cu e systema di Aruba 
pa preveni labamento di placa 
y financiamento di terorismo 
tabata fatal. No tabata tin un 
lista di prioridadnan stipula y 
asina Aruba mester a raporta 
tur reunion plenario ariba e 
progreso cu implementacion 
di e recomendacionnan di e 
Mutual Evaluation Report. 
Gabinete Mike Eman a in- 
troduce legislacion nobo pa 
combati labamento di placa 
y financiamento di terorismo 
y otro medidanan corespon- 
diente cu e 40 + 9 recomenda- 
cionnan. 
Principalmente FATF a men- 
ciona e ley pa preveni y combati 
labamento di placa y financia- 
mento di terorismo cu a drenta 
na vigor prome di Juni e aña y 
tambe e AML/CFT Handbook 
di Banco Central cu a stipula 
indicacionnan na institutonan 
financiero y oficinan di trust 
cu ta cai bou supervicion di 
Banco Central. E progreso pa 
realisacion di e recomendaci- 
onan di Mutual Evaluation Re- 
port ta bou di coordinacion di 
AML/CFT Stuurgroep Aruba, 
bou presidencia di Prome Mi- 
nister. Den e stuurgroep aki 
tambe tin asiento Minister di 
Finanzas, Minister di Husticia 
y Minister di Asuntonan Eco- 
nomico. 


Mirando e progreso, FATF a 
dicidi cu Aruba no ta cai mas 
den e ramo di “verhoogde mo- 
nitoring”, pero cu Aruba ta 
pasa pa e monitoring regular. 
Esaki ta nifica cu Aruba no 
mester raporta durante tur 
reunion plenario. E hecho aki 
ta sumamente positivo pa e 
prestigio di Aruba ariba nivel 
internacional y ta segura un 
crecemento economico dura- 
dero. ‘Ainda tin hopi trabao pa 
haci, pero e exito aki a duna 
nos mas élan pa cumpli cu e 
demas recomendacionnan di 
FATF,’ asina Prome Minister 
Mike Eman a bisa. 


Na Crematorium Yarden na 
Almere a tuma lugar un cer- 
emonia pa despedida di sra. 
Rosinda Langendijk-Thijsen, 
cu a fayece 4 di Augustus ul- 
timo na edad di 90 aña. Minis- 
ter Plenipotenciario sr. Edwin 
Abath y un delegacion di per- 
sonal di Cas di Aruba a asisti y 
rindi honor na memoria di sra. 
Langendijk-Thijsen. 
E mandatario a dirigi den 
nomber di Gobierno di Aruba 
y pueblo di Aruba palabra na 
e yuinan, rumannan, nieto y 
bisanietonan di sra. Rosinda 
Langendijk-Thijsen. Den su 
discruso sr. Abath a recorda cu 
na e celebracion di Arubadag 
ariba 20 di Maart di e aña aki, 
sra. Langendijk-Thijsen tabata 
presenta ariba invitacion di e 
comicion organisador di Aru- 
badag 2011. ‘Cas di Aruba a 
haya cu ta na su lugar pa du- 
rante di e celebracion di plata di 
nos Status Aparte invita perso- 
nanan manera sra. Langedijk- 
Thijsen cu tabata instrumento 
den celebracion di nos dia aki 
na Hulanda. Sra. Langendijk- 
Thijsen ta e prome Arubiano 
cu a organisa un Arubadag na 


Minister Plenipotenciario 
a rindi honor na memoria di 
sra. Rosinda Langendijk-Thijsen 


1976 aki na Hulanda. Un di 
e momento impresionante e 
merdia ey tabata e momento cu 
sra.Langendijk-Thijsen a keda 
saluda pa Prome Minister sr. 
Mike Eman. Despues sra. Lan- 
gendijk-Thijsen a tuma palabra 
y a haci esaki yen di passion, 
amor y determinacion. E mer- 
dia aki centenares di persona 
tabata testigo di e palabranan 
inspirador di sra. Langendijk- 
Thijsen. Un persona na un 
edad respectable cu a recorda 
nos ariba e forza y ambicion cu 
e Arubiano tin pa libertad y cu 
ta resora esaki manera un perla. 
Principalmente su palabranan 
a duna nos di sinti cu aunque 
cu nos ta bin di un isla chiq- 
uito y humilde, nos ta grandi 
den pensamento y ser’ asina sr. 
Abath a bisa. 


Sr. Abath a cita e palabranan 
di sra. Langendijk-Thijsen e 
merdia ey unda ela bisa cu e 
intencion ta pa Arubianonan 
bini hunto den un ambiente 
ameno pa papia ariba e situa- 
cion na Aruba. ‘Nos a hisa e 
bandera di Aruba y canta den 
voz halto nos himno nacional. 
Mi ta contento di mira cu Aru- 


badag a crece y bira un evento 
grandi y mi lo spera cu esaki 
sigi asina. Nos por ta leu for di 
cas y un dia asina ta pone nos 
soña cu conocirnan mei mei di 
nos, pasobra unda cu nos por 
ta, Arubiano nos ta keda,’ segun 
e palabranan di sra. Langen- 
dijk-Thijsen cu a keda sita dor 
di Minister Plenipotenciario 
sr. Edwin Abath. 
Sr. Abath a declama e poesia 
‘Paradise Regained’ di e poeta 
Arubiana Giselle Ecury, cual 
poesia ela scohe special pa e 
ocacion aki. 
E mandatario a finalisa su 
discurso den cual ela gradici 
Mama Dechi den nomber di su 
pueblo y di tur esnan cu ela sabi 
di inspira cu su gran humildad 
y calor humano. ‘Bo palabra 
y accionnan lo keda como si- 
ñanza pa semper den nos me- 
moria. Nos lo keda recordabo 
como un gran Arubiano; un 
ehempel pa hopi. Sosega awor 
den brasa di Senjor,’ asina sr. 
Abath a termina su discurso 
na e famianan di sra. Rosinda 
Langendijk-Thijsen. 


Na final tabata tin oportunidad 
pa condoler e famianan. 


Otro exito 
pa Aruba na FATF 

September lo pone 
prome bloki pa 
Centro Historico 
di Aruba 


Un producto diferente di Aruba y 
alabes un injeccion den e econo- 
mia local, cu lo trece su efectonan 
pa un y tur riba e isla, ta e inten- 
cion tras di e vision di Gabinete 
Mike Eman cu realisacion di e 
Plan BoAruba, bou cual ta cay tur e 
renobacionnan cu ta tumando luga 
y lo bay tuma luga rond di Aruba. 
Esaki Prome Minister mr. Mike 
Eman a splica den un conferencia 
di prensa, na momento di anuncia 
e proyecto Centro Historico, cu ta 
encera e sede gubernamental. 


‘Durante e hopi debatenan cu taba- 
tin riba e rumbo cu nos pais mester 
scoge, nos a pone hopi cla cu nos 
mester rescata nos centronan di ci- 
udad, rescata edificionan historico 
y monumental di nos pais pa por 
duna realse y contenido na pais 
Aruba y su historia. Den e cuadro 
aki nos a presenta un programa cu 
nos comunidad a apoya 
. 
For di momento cu Gobierno nobo 
a sinta, a cuminsa traha duro pa 
ehecucion di e plan aki cu nos a 
duna e nomber BoAruba y cu ta 
incorpora den dje restauracion di 
edificionan historico den nos bari- 
onan, mehora e calidad di bida den 
Aruba completo, percura pa bon 
infrastructura y edificio di grandi- 
nan, scolnan, etc. Tambe proyecta 
Aruba como un pais caminda ta 
busca e progreso den mehora y 
profundisa e calidad di e producto 
Aruba,’ cu e splicacion aki Prome 


Minister Eman a cuminsa su con- 
ferencia di prensa. 


E proyecto di Centro Historico ta 
un proyecto cu lo bay wordo rea- 
lisa door di Albo Aruba, cu tabatin 
e miho oferta, aunke mas caro di 
loke Gobierno tabatin presupuesta. 
Sinembargo a sinta na mesa pa lo- 
gra baha cierto gastonan te cu a lo- 
gra yega na e 18 miyon cu Gobierno 
a pone disponibel pa e proyecto aki. 
Lo bay construi un edificio moder- 
no acopla na e actual Bestuurskan- 
toor. E lo ta un compleho completo 
caminda e historia di pais Aruba 
ta keda ilustra den dje. E edificio 
moderno, ta hiba Aruba den un 
otro epoca. Tur cos ta mustra cu 
dia prome di september awor lo bay 
tin ponemento di e prome bloki pa 
construccion di e Centro Historico 
Arubano. Hunto cu e proyecto di 
e edificio, henter e plaza rond, e 
caya entre Fort Zoutman te cu unda 


antes tabata Museo Arkeologico, lo 
bira Plaza Padu Lampe, formando 
parti di Centro Historico. 
E mandatario a expresa tambe cu e 
ta contento cu den tur e proyecto- 
nan aki, e idea tras di tur plan ta 
pa rescata historia di Aruba. ‘Ta 
dunami hopi satisfaccion cu nos 
por a yega na tempo aki pa por re- 
scata e centro di nos ciudad y cu 
nos por a cuminsa e proyectonan 
pa renoba, remodela y restaura no 
solamente centro di ciudad, pero 
barionan y infrastructuranan’. El 
a splica cu e edificio nobo, ta uno 
moderno, loke ta e exigencia ora ta 
construi banda di un edificio histo- 
rico. E construccion nobo semper 
mester ta mensahe cla cu ta algo di 
un otro epoca. 
Pa loke ta e proyecto, e mandatario 
a bisa cu esaki ta otro 18 miyon cu 
ta bay circula den e economia local, 


saliendo for di fondonan di FDA, 
realoca den acuerdo cu Hulanda. E 
restauracion aki ta bay duna realse 
na centro di ciudad, combina cu tur 
e otro proyectonan, ta pone Aruba 
atrobe ‘den un plano di calidad, 
caminda nos por mustra cu nos ta 
un isla turistico bunita, pero cu nu- 
cleonan historico. Tin biaha bo por 
haci un inversion den algo cu na e 
momentonan ey tin su efectonan 
economico, pero ora cu e caba di 
wordo construi su efectonan eco- 
nomico ta bay bahando. Pero ora 
bo haci inversionnan pa mehora e 
calidad di e producto, tanto pa e 
ciudadano como e bishitantenan, 
e efectonan ta perdura pa tempo 
largo,’ e mandatario a expresa. El a 
agrega cu di e manera aki ta cumpli 
cu dos meta pareu: mehoracion di 
producto Aruba y na mesun mo- 
mento ta percura pa un injeccion 
den e economia, cu su efectonan 
ya caba ta wordo sinti. 


Cumpliendo cu Plan Bo Aruba di Gabinete Mike Eman 


Minister Sevinger di Infrastruc- 
tura a bisa di no ta cansa di splica 
cu e uzo di e tram cu bay wordo 
introduci den caya principal, no ta 
un proyecto riba su mes. E tram ta 
djis un parti di e proyecto total pa 
embeyece e centro di ciudad. 


E mandatario a splica cu Gobierno 
tin un plan pa embeyece e centro 
di ciudad y den e proyecto aki tin 
poni pa usa klinkers riba e caya- 
nan; pone matanan di coco y otro 


tipo di mata; bin cu banki y luznan, 
e uso di tram pa transporte di e 
personanan rond, ta parti esencial 
di e plan en cuestion. 


Te awor, e streetcar (e no ta un tram 
manera di Hulanda), cu ta un ver- 
sion mas abou cu un tram ya cu 
e ta habri, ta importante pa desa- 
royo di Oranjestad. Pa Caya Betico 
Croes te na waf, tin 41 miyon pre- 
supuesta. Banda di e proyecto di 
centro historico; Museo undaTexas 


tabata; Linear Park, cu ta caba te 
na waf; Watertoren; renobacion di 
e edificio bieu di DOW; Lagoen, in- 
cluyendo cas nobo pa Gobernador 
y ex Belastingkantoor ta ilustra un 
inversion di 321 miyon den e zona 
den y rond di centro di Oranjestad. 
Ta trata aki di un inversion di Go- 
bierno y den cua e “tram” ta un 
parti chikito di e 321 miyon aki. E 
streetcar ta pa comunica cada parti 
di Oranjestad cu otro. Gobierno 
kier crea un diferencia den e area 


di haci compras dilanti hotelnan, 
unda mayoria comerciante a bay, y 
esun den bisindario di centro. Un 
di e diferencianan cu tin caba ta 
e diferente monumentonan cu tin 
estableci for di generacion pasa. E 
streetcar lo duna e turistanan un 
bista cla di e monumentonan ora 
cu nan haci uso di dje. Lo comunica 
e parkenan di parkeo cu downtown. 
E persona por para su auto y subi 
e streetcar pa yega centro. E ta un 
atraccion unico pa Aruba. 


Tram ta parti di embeyecimento di Centro di Oranjestad 

Prome Minister Eman a haci entrega di dos proyecto di ley na Presidente 
di Parlamento Paul Croes compaña pa cuater di cinco profesional relati- 
vamente hoben cu a bin ta traha directamente riba creaccion di e concep- 
tonan. Un di nan ta regarda reduccion di trinta prociento ariba e debe di 
estudio cu studiantenan di Aruba tin cu pais Aruba. Esaki claro mara na 
cierto condicionnan. E graduado mester regresa Aruba dentro di tres aña 
despues di a termina su estudio y mester a caba su estudio den un termino 
stipula. Tambe den e proyecto di ley ta poni cu e ley aki ta drenta na vigor 
for di 2009 pa dilanti. Esaki pasobra cu a anuncia cu lo a traha riba e ley 
aki na momento cu e gobierno nobo a sinta. 


Pa loke ta e reduccion riba finanza 
di estudio, Cindy Clark a splica cu 
na October ultimo nan a haya e 
tarea pa lanta un comision, consi- 
stiendo di cuater persona, pa traha 
riba tur loke cu mester wordo hinca 
den e ley pa e wordo presenta na 
Parlamento. E trabou a bay basta 
lihe, ya cu prome cu fin di aña caba 
e ideanan tabata cla y manda pa Di- 
rectie Wetgeving pa dune forma. 
Despues tabata Raad van Advies 
cu mester a controla si tur cos ta 
cumpli cu e cuadro legal. 
Prome Minister Eman a splica cu 
e reduccion di trinta porciento aki 


mester bira un ley pasobra cu aki 
ta trata di un ‘kwijtschelding’ y un 
minister no por haci esaki sin au- 
torisacion di Parlamento. Pa sigura 
cu e hobennan profesional aki ta 
bin bek Prome Minister Eman a 
bisa cu Aruba mester percura pa tin 
trabou pa nan. Na luna di Decem- 
ber benidero lo tin un ‘marktdag’ 
importante na Hulanda na unda 
profesionalnan di Aruba ta bin 
hunto. Esaki ta bira un momento 
crucial pa gobierno encurasha nos 
hobennan pa bin bek Aruba cu e 
condicionnan faborabel cu e ley 
nobo ta brinda nan. Mas riba e 
mercado di trabou aki lo wordo 


anuncia mas den detaye despues. 
E parti di e concepto di ley pa 
formacion social di hoben si a 
tuma un tiki mas tempo, segun An- 
gele Martijn a splica. A cuminsa cu 
un estudio prome di e asunto aki. E 
comision a traha e raport pa mira 
e necesidad y cua ta e posibilidad- 
nan, y con pa hinca e programa den 
otro. Ey ta caminda e trabou mes di 
e grupo di e profesionalnan hoben 
aki a cuminsa na medio October 
di aña pasa. Na Januari e concepto 
a wordo manda Wetgeving y sigui 
pa Raad van Advies. E organo aki a 
manda un conseho cu algun cambio 
cu mester wordo haci, y un raport 
mas profundo. Un di e cambionan 
mas importante tabata cu e no ta 
un formacion obligatorio. 
E programa di formacion social 
inicialmente ta dirigi riba mucha 
hombernan, comokiera cu e ta 
wordo ehecuta den Marinierska- 
zerne cu no ta ekipa pa ricibi hende 
muhe. E mandatario a enfatisa si 
cu e lo cambia of wordo adapta, 
pasobra tambe tin interes di parti 


di mucha muhernan. E proyecto 
aki ta bou encargo di un Oficina 
cu lo mester maneha e programa. 
Djey tin Marina cu lo tin e hoben- 
nan completamente bou di nan 
guia durante cuater luna largo. Pa 
e proyecto aki a construi baraknan 
special. Despues Enseñansa pa 
Empleo lo ta encarga pa desaroya 
e diferente lineanan di estudio pa 
un ofishi cu e hoben scoge. 
Segun e lista cu Gobierno a logra 
compila cu ayudo di Censo, tin en- 
tre 200 pa 300 hoben cu ta cumpli 
cu e condicionnan pa forma parti 
di e programa aki di Formacion 
Social. Mester wak cuanto di e 
hobennan aki ta sin trabou y no ta 
bayendo scol mas. Marina no kier 
cuminsa cu un grupo grandi. Nan 
kier cuminsa cu un cantidad cu 
nan por maneha den un sentido 
responsabel. Na momento cu por, 
Gobierno lo sinta un bes mas na 
mesa cu Marinierskazerne pa wak 
si por amplia e cantidad di partici- 
pantenan. 


Prome Minister Eman, Minister 
de Meza y Minister Hooyboer- 
Winklaar den nomber di Gobierno 
di Aruba a firma un protocol cu In- 
stitutonan Financiero di Aruba, cu 
ta consisti di banconan di Aruba, 
companianan di seguro y Banco 
AIB. E firmamento di e protocol 
aki ta resultado entre e respre- 
santenan di tanto Gobierno como 
Institutonan Financiero. 


Un Prome Minister masha satisfe- 
cho a splica kico tur a wordo logra 
durante e reunionnan. Un protocol 
importante, asina el a califica e acu- 
erdo na cua a yega despues di dos 
dia di reunion. Eman a mustra riba 
e echo cu Banco Central ta pone 
atencion riba e crecemento econo- 
mico di pais Aruba, cu desempleo 
ta bahando y cu nos turismo tambe 
ta creciendo grandemente. Tur esa- 
ki danki na e maneho constructivo 
di e actual gobierno. Awor a bira 
tempo pa cuminsa na yuda com- 
panianan chikito y mediano haya 
financiamento mas facil. Den e 
protocol firma ta acorda entre otro 
con lo yuda den esaki. 


Gobierno y Institutonan Finan- 
ciero ta consciente cu mester bin 


cu un fondo di garantia pa empre- 
sanan chikito y mediano. Un fondo 
asina ta percura pa pone placa ace- 
sibel pa inversionista pa medio di 
un garantia financiero. Partidonan 
a bay di acuerdo pa percura pa e 
fondo aki keda institui. 


Lo bin cu un Stadsherstel NV cu 
tin como meta pa obtene, renoba, 
huur of bende edificionnan monu- 
mental y otro edificionan di balor 
historico na Aruba. Lo restaura nan 
y di e forma aki revilatisa e centro- 
nan di ciudad. Stadsherstel NV ta 


un insituto priva cu ta pertecence 
na e stakeholdernan. 


Gobierno y Institutonan Finan- 
ciero lo establece e Fundacion 
Responsabilidad Civico Hobennan 
Aruba cu tin como meta promove 
responsabilidad civico y envolvi- 
mento den comunidad bou di e 
hobennan di Aruba. E fundacion 
aki lo promove norma y balornan 
civico den e comunidad aki. 
Den forma proactivo banconan co- 
mercial lo promove financiamento 
competitivo pa tanto clientenan 


existente como clientenan nobo pa 
di e forma aki crea oportunidadnan 
nobo di negoshi y pa sigura cre- 
cemento economico pa di e forma 
aki ta parti di un perspectiva eco- 
nomico positivo. 
Gobierno y e Institutonan Finan- 
ciero lo promove y participa ac- 
tivamente den dianan di recluta 
hobennan pa trabou, mercadonan 
di trabou y otro eventonan pa encu- 
rasha hobennan cu a termina nan 
estudio den exterior pa nan regresa 
nan pais pa traha aki y hiba Aruba 
dilanti. 


Institutonan financiero a firma protocol cu Gobierno 

Gobierno kier haci bon uso di e 
mercado di aviacion general. Esey 
ta e motibo tambe cu Hunta di 
Comisario di Triple A a duna su 
aprobacion pa un inversion inicial 
di 18 miyon florin pa un proyecto 
pa e seccion di airport aki. Esaki ta 
encera ademas di e edificio, me- 
horacion di e pista tambe. Tur e 
splicacion a wordo duna durante 
develo di e borchi di e proyecto 
cu a conta cu presencia di Prome 
Minister Mike Eman y gerencia di 
aeropuerto. Minister Otmar Odu- 
ber, Gobierno, hunto cu Triple A tin 
motibo y hustificacion suficiente 
pa probecha di e mercado di Avia- 
cion General cu, segun evaluacion- 
nan haci, lo sigui crece so. 
Despues cu e borchi a wordo devela 
dor di trahadonan di Van Kessel den 
presencia di Minister Presidente 
y gerencia di aeropuerto, CEO di 
Triple A Peter Steinmetz a splica 
pakico a dicidi pa ampliacion di e 
area di aviacion general y mehora- 
cion di e pista di e area aki. ‘E area 
zuid di aeropuerto pa hopi tempo 
tabata un mucha “ongeschoold” 
te ora cu nos a cuminsa desaroya 
esaki na 2004-2005,’ Steinmetz a 
cuminsa pa splica. El a agrega cu 
e prome proyecto di e area aki cu a 
keda entrega ta e facilidad chikito 
caminda awor ta ricibi e pasahero- 
nan. Despues di e inicio chikito, a 
constata cu mester drecha y amplia 
e servicio cu ta wordo duna, como- 
kiera mas cliente tabata bin aserca. 
E demanda tabata sigui crece, ca- 
minda cu den periodonan ‘piek’, e 
espacio a demostra di no tabata su- 
ficiente mas, y no por atende den 
forma adecuado cu tur e navenan 


aereo cu tabata yega. Pero prome cu 
por a yega na aprobacion di e plan- 
nan di ampliacion, a cuminsa haci 
evaluacionnan interno y cu ayudo 
di expertonan, a mira ki beneficio 
e lo por tin pa Aruba y con grandi 
e demanda lo por ta. E pronostico- 
nan tabata cu, pa 2026, e negoshi 
di transporte den avionnan chikito 
lo ta mas cu duplica (esta den ‘pri- 


vate and business jet’). ‘E calculo 
e ora ta nifica un crecemento di 
4.5% pa aña y cu e cifra aki, mester 
pensa den ampliacion di e facili- 
dad actual pa ricibi e pasaheronan 
y ‘apron’. Steinmetz a señala. E ta 
un proyecto grandi cu ta nifica un 
inversion di 18 miyon florin den 
su prome parti. Pero tambe ta un 
proyecto cu lo tuma tempo, ya cu 


awor apenas nan ta den fase 1A. 
Prome mester a dedica atencion na 
e infrastructura necesario, cambio 
den e sistema di coriente, awa, y 
facilidad pa duna combustibel na 
e navenan, seguridad, etc. ‘Parti di 
e prome fase ta construccion di dos 
hangar cu lo ta propiedad di aer- 
opuerto y lo huur esakinan,’ Stein- 
metz a duna di conoce. Cu orguyo 
el a anuncia cu ya caba tin huur pa 
e dos hangarnan, dor di Tiara Air y 
Oduber Aviation. 
Steinmetz tabata contento di por 
bisa cu a logra yega na e plannan 
aki, cu cooperacion di tur esnan 
afecta manera Oduber Aviation, 
Tiara Air, Valero y esnan cu ta biba 
den becindario tambe. E proyecto 
lo core te meymey di 2012, cu ta 
inclui 2 hangar, reforsa e actual 
plataforma (ya cu e actual ta basa 
riba navenan aereo mas liviano 
cu e 737-nan). Esaki lo sosode den 
fase 1B. E ta encera tambe meho- 
racion di e seguridad, caminda lo 
duplica e exit di e plataforma pa 
runway, cu awor ta un so tin. E ta 
un problema pa entrada y salida di 
avionnan ora cu nan ta yega tras di 
otro of hunto. 
Cu tur e cambionan aki ta bay atrae 
clientenan di entrada mas halto, ta 
duna un producto di calidad. Pero 
mas cu tur cos, el a bisa, ta bay 
mehora nomber di Aruba den e 
segmento di esnan cu entrada hal- 
to, cu hopi biaha ta trata di evita 
paisnan caminda tin problemanan 
politico. Naturalmente e ta trece 
cune un crecemento. 
Poniendo tur e proyectonan aki 
hunto, cu lo ta cla pa 2014, e inver- 
sion total ta yega rond di 50 miyon 
florin cu lo wordo financia comple- 
tamente dor di Triple A. 
Prome Minister Eman den su 
duscurso a duna reconocemento 
na personanan cu tin di haber 
cu inicio di aviacion general y su 
desaroyo aki na Aruba. Un di nan 
sigur ta Harold Oduber, pionero di 
aviacion general, cu su compania 
Oduber Aviation. ‘E tabatin vision 
e tempo ey caba pa desaroya e parti 
di aviacion priva na Aruba. Un reto 
grandi financieramente y Aruba no 
tabata e centro pa e tipo di aviacion 
aki. Pero cu determinacion a man- 
tene e servicio di aviacion priva. 
Dor di esey tabatin un base pa e 
desaroyo aki,’ Minister Presidente 
Eman a duna di conoce. 


Un team di futbolistanan di e equipo di Ajax a tene 
un clinica di futbol pa hobennan na Aruba. Na final 
di e clinica aki Prome Minister Mike Eman a topa 
cu Andre Ooier riba veld pa gradici personalmente e 
futbolista pa e tempo cu e ta dedica na muchanan 
di mundo y specialmente esunnan di Aruba. 
Premier Eman na su yegada a topa cu un grupo 
grandi di mucha y hoben, masculino y femenino, 
cu tabata masha entusiasma. Y apesar di e solo 
fuerte, rond di 200 mucha a participa den e dos 
dianan di e clinica di e grupo di Ajax. 
Tur e hobennan a expresa di a disfruta inmensamente 
di e clinicanan y cu nan kier pa e wordo ripiti. Sr. 
Eman a splica esnan presente cu esaki mester ta 
algo cu ta sosode tur aña. 


Clinica di futbol 

Exitoso presentacion 
di Aruba 
den Nieuwspoort 


juni/juli/augustus 2011 


E presentacionnan duna den Nieuwspoort dor di GasUnie, Schiphol, 
TNO, Rietveld Academie y Relacionnan Exterior a surpasa tur expec- 
tativa. E entusiasmo di e miembronan di Vaste Commissie di Eerste y 
Tweede Kamer tabata grandi. E sentimento di e empresarionan presente 
y otro interesadonan tabata uno di positivismo. Cada presentacion riba 
su mes tabata excelente y al caso. Na final e reacionnan sin excepcion 
tabata positivo. Gabinete Mike Eman ta exitoso den e forma di traha na 
bienestar di Aruba. No solamente Gabinete Mike Eman a traha energe- 
ticamente riba plannan pa futuro, pero ta convertiendo e plannan aki 
den realidad. Esaki danki na e confiansa cu gobierno ta inspira y tambe 
danki na e esfuersonan grandi cu gobierno ta haciendo pa logra haya 
partnernan strategico pa Aruba. Dor di su posicion Aruba ta e gateway. 
Hulanda y Europa por yega mas lihe na economianan creciente manera 
Brasil y Colombia. 


Prome Minister Mike Eman a habri 
e presentacionnan y a splica con su 
gobierno ta trahando riba metanan 
comun cu Reino. Entre otro ta su 
vision y di su Gabinete pa dentro di 
Reino nos anda den un forma con- 
structivo cu otro. Den un coopera- 
cion den cua Aruba ta kere aden y 
a traha riba dje den e ultimo aña y 
mei cu a pasa. El a relata riba e con- 
ferencia di embahadornan na unda 
e plannan di e gobierno a wordo 
treci dilanti y cu despues di dos dia 
e embahadornan a haci e pregunta 
‘di con a warda te awor’. 


Despues e presentacionnan a tuma 
lugar cu GasUnie, Schipholgroup, 
Rietveld Academie, TNO y Rela- 


nidad con pa anda miho cu uso di 
coriente. Inverti den turbinanan 
cu ta 75% mas eficiente cu esnan 
cu tin awor. Esaki ta un programa 
existente cu ta wordo ehecuta den 
forma rapido. Janssen a splica cu 
Aruba ta un lugar fantastico pa 
genera energia alternativo. Aruba 
tin 2500 ora pa aña di solo intenso 
y 5000 ora di biento constante, un 
combinacion unico. Aruba tabatin 
un parke di molina di biento di 30 
megawatt cu un consumo di alre- 
dedor di 100 megawatt y esaki ta 
wordo duplica. Banda di esaki ta 
bin un parke di 5 megawatt di pa- 
nelnan solar. Parti di e programa 
ta pa instala riba 1200 dak di cas 
panelnan solar. Tambe lo bin cu 


un ‘waste to energy’ central di 5 
megawatt. Esaki ta un paso grandi 
den e direccion corecto pa loke ta 
energia alternativo. 


Gas ta limpi y mucho mas barata 
cu fueloil. Tin hopi mas descubri- 
mento di gas y tecnologia moderno 
a haci cu e prijs di gas a baha. E in- 
tencion ta cu tanto e refineria como 
WEB lo bay over na uso di gas cu 
lo conduci na un rebaho di prijs 
entre 20 pa 30% y e emision di CO2 
lo baha cu mas di 60%. Transicion 
di fueloil pa gas ta un jointventure 
entre Valero, WEB y GasUnie. Gas 
likido ta wordo transforma den gas 
y for di un tankero esaki lo wordo 
transporta via tubonan pa Valero 
y WEB. E tubonan aki ta wordo 
construi dor di GasUnie. Despues 
di 2015 GasUnie ta bay construi 
un terminal di gas di 200 miyon 
euro. 


Director di Triple A sr. Peter Stein- 
metz a papia riba e dearoyonan den 
aeropuerto di Aruba y e plannan pa 
futuro. Aeropuerto Reina Beatrix ta 
ricibi pa aña un cantidad di casi 
dos miyon pasahero; e ta un aer- 
opuerto moderno cu hopi conexion 
internacional, hopi destinacion 
y mayoria di e industria turistico 
ta wordo abastece dor di Merca y 
Canada. Triple A ta cumpli cu tur 
e normanan internacional. Aruba 
tin pre-clearance (imigracion y 
douane Mericano) 


Loke ta di importancia pa Hulanda 
y Europa ta cu aeropuerto di Aruba 
durante henter e aña tin vuelonan 
cu avionnan grandi y cu diferente 
aerolinea pa Latino Amerika y Ame- 


cionnan Exterior E presentacion 
di Gasunie a concentra ariba e 
proyecto grandi di cambio di fue- 
loil pa gas na Aruba cu ta vision di 
gobierno. Sr. Stijn Jansen a papia 
ariba e enfoke grandi riba uso di 
energia duradero y con pa baha 
e consumo halto di coriente na 
Aruba. 
Energia alternativo 


Na Aruba e consumo di coriente 
ta dos bes mas halto cu na Cura- 
çao. E prijs di coriente na Aruba ta 
50% mas bou cu di Curaçao, pero 
e consumo ta 50% mas halto. Pa 
baha e consumo di coriente lo bin 
cu un campaña pa informa comu- 

rica Central. Steinmetz a enfatisa 
cu e empresa por ta asina exitoso 
dor di e cooperacion entre part- 
nernan igual. E bentaha grandi pa 
Schipholgroup ta cu Aruba ta den 
e region caba y semper ta mas facil 
pa tin un partner den e region cu e 
conocimento necesario di e area y 
cu ta asina miho acesibel. Aruba ta 
un vitrina, un trampoline si bo kier 
expande den e region. Actualmente 
aeropuerto ta bou construccion pa 
expansion. Tin hopi plan cu ta bay 
wordo ehecuta. 


Lugar ideal 


Director general di TNO-Energia 
sr.Mart van Bracht den su presenta- 
cion a splica pakico TNO a scoge 
pa habri un centro di estudio na 
Aruba. ‘E clima ta unico’. E biento 
constante y e solo cayente ta ideal 
pa e metanan cu TNO tin su di- 
lanti. Pensando riba fuentenan di 
energia duradero y en busca di un 
lugar pa explora esaki, anto Aruba 
ta e lugar ideal. 


Aruba tin un posicion strategico 
entre Merca y Latino America cerca 
di mercadonan strategico. Pa TNO 
no tin un miho lugar cu Aruba pa 
establece su mes, pasobra e hen- 
denan conoce e cultura y custum- 
bernan di e paisnan den region. 
Kico e centro di estudio di TNO 
ta bay haci na Aruba? TNO lo no 
traha su so, pero ta haci esaki cu un 
grupo grandi di partner. Pais Aruba 
hunto cu TNO a traha riba e idea pa 
bin cu e centro. TNO lo cuminsa na 
duna cursonan den un asina yama 
‘summerschool’. Lesnan di nivel 
halto y tambe organisa conferen- 


cianan na Aruba. Banda di esaki 
TNO lo bin cu un centro di educa- 
cion pa studiantenan den region. 
Aruba lo fungi como un ‘living 
lab’ na unda investigacionnan lo 
tuma lugar bou di bon condicion- 
nan cu despues por wordo exporta 
pa otro mercado. Lo haci testnan 
y certificacion. Esaki ta encera cu 
un empresa cu ta traha aparatonan 
den e sector duradero y test e apara- 
tonan aki lihe y eficiente, por haci 
esaki na Aruba y si e wordo aproba 
e ta haya un certificado. Tambe 
TNO ta pensa riba investigacion y 
consultancy na Aruba cu lo ta hopi 
mas barata cu oficinanan grandi di 
consultancy. E ‘founding fathers’ 
di e instituto aki ta pais Aruba y 
TNO, cohuntamente cu algun scol 
y universidadnan. Pa Universidad- 
nan Mericano ta mas facil traha 
cu Aruba cu traha cu Hulandam, 
dor di e distancia cortico.Un otro 
partner importante ta ECN, cu ta 
un otro centro di estudio riba ener- 
gia. Tambe tin empresanan cu ta 
mira negoshi den e desaroyo aki 
y oportunidadnan riba e mercado 
local y Latino Mericano cu tambe 
ta participa. 
Bart von Bartheld cu desde Januari 
ta staciona na Aruba na departa- 
mento di Asuntonan Exterior, a 
tene un discurso splicando e ben- 
tahanan cu Aruba ta ofrece Reino 
Hulandes y Union Europeo. 
Vitrina 


Von Bartheld a papia di e vision di 
Gobierno y e cooperacion cu mester 
ta basa riba mas cu solamente riba 
e sistema di precondicion. Pasobra 
sin ambicionnan conhunto y sin vi- 


sion pa futuro como substancia di 
cohesion, Reino ta cay for di otro. 
Aruba ta di opinion cu oportuni- 
dadnan y balornan adicional ta bay 
perdi si no haci uso di loke un bon 
cooperacion ta ofrece. Gabinete 
Mike Eman ta haci esfuersonan 
activo y constructivo pa yega na 
un aliansa strategico cu Reino. 
Establecimento di compania y in- 
stitutonan na Aruba ta ehempel- 
nan di con cooperacion den Reino 
ta yega na balornan adicional. E 
interes economico pa Hulanda ta 
evidente. E empresanan aki por 
presenta exitonan na mercadonan 
potencial den Latino-America ha- 
ciendo uso di e funcion di vitrina 
cu ta wordo ofrece na nan dor di 
Aruba. Aruba di su banda ta haya e 
bentaha di impulsonan economico 
nobo. Oportunidadnan brinda den 
e triangulo Latino America, Merca 
y Union Europeo cu tin balornan 
adicional pa otronan. Por haci 
mas uso di e bentahanan unico cu 
Aruba ta ofrece Reino Hulandes. 


Bentahanan cu dor di hopi ya caba 
ta wordo mira y usa. 


E posicion geografico ideal di Aru- 
ba cu por funciona como transfe- 
rencia transatlantico y regional. 
Pero tambe como entrada, porta- 
bos y vitrina pa Latino America y 
vice versa. Pa e paisnan aki Aruba 
ta bira ‘Europa next door’. Aruba 
tin hopi pa ofrece. Waf y aeropuerto 
bon asecibel. Seguridad y ordo di 
un nivel halto, relacionnan poli- 
tico, cultural y economico stabil, 
un comunidad multicultural, un 
estado di derecho transparente, 
husticia confiabel, un comunidad 
cu ta papia mas di un idioma y cu ta 
masha cooperativo, infrastructura 
financiero y moderno y netwer- 
knan grandi na ambos banda di e 
oceano. Un pa un calidadnan unico 
den e region cu tin riba dje un go- 
bierno activo y ambicioso. 
Esaki ta haci cu Aruba tin un re- 
putacion excelente. Reino por haci 
uso di esaki. 


Un diversificacion di economia di Aruba ta nifica estrecha lasonan cu 
paisnan conoci internacionalmente den e mundo economico-financiero. 
Paisnan cu cua Aruba por forma un hub pa yega na mercadonan mucho 
mas grandi. Esaki ta plan di Gabinete Mike Eman, cu recientemente a ricibi 


Aruba kier estrecha lasonan cu India creando cooperacion 


Embahador di India staciona na Caracas, Sr. Lal Dingliana, cu pa prome 
biaha a bishita Aruba. Ademas e ta consul genereal pa e comunidad Indio 
cu ta residencia na e isla y paisnan partnernan di Reino Hulandes den 
Caribe manera Aruba, Curaçao, Sint Maarten y e islanan Bonaire, Saba 
y St Eustatius. 
Embahador Dingliana tabata compaña pa Sr. Ramchand Boolchand, con- 
sul-honorario di India na Willemstad y Sr. Prakash Gupta, presidente di 
Indian Association of Aruba. 
Aunke e mision di su bishita tabata pa sera conoci cu Prome Minister 
di Aruba Mike Eman y su Gabinete, e reunion a profundisa caminda a 
intercambia di pensamento cu Minister-President Eman riba maneranan 
di cooperacion entre India y Aruba. Den e combersacion aki a wordo 
ofreci na Gobierno di Aruba pa haci uso di programanan educativo na 
India pa su profesionalnan. Esaki por den ramo di diplomacia y desaroyo 
economico. 
E embahador a bishita tambe e Expo di BoAruba situa den caya grandi y a 
haya un rondleiding di e INFRA-Team. E embahador y e consul-honorario 
a keda masha impresiona cu tur e proyectonan di gobierno, e manera 
holistico y integral con e proyectonan a wordo planifica y cu e realisacion 
tambe a cuminsa caba. 


STUDENTENPAGINA 

Minister Abath a encontra 
grupo di studiante na Schiphol 


Cu vuelo di Martin Air a yega Hu- 
landa un total di 204 studiante 
Arubiano pa sigi estudio avansa 
ariba nivel di HBO of Universidad. 
Un otro candidad di studiante ya 
caba ta na Hulanda. Director di 
Cas di Aruba sra. mr. Désirée Croes 
a biaha abordo hunto cu e studi- 
antenan. 


Na aeropuerto Schiphol e grupo di 
studiante a keda ricibi pa Minister 
Plenipotenciario sr. Edwin Abath y 
sra. Dynia Abath-Muller. E manda- 
tario den un encuentro priva cu e 
grupo cansa, pero entusiasma di 
studiantenan, a yama cada uno un 
caluroso bon bini na Hulanda. Den 
su discurso cortico el’a enfatisa e 
motibo pakico e studiantenan ta aki 
na Hulanda y cu nan mester enfoca 
ariba e meta cu nan a bini cun’e. 
Pais Aruba ta brinda su hobennan 


e studiantenan tur clase di exito cu 
nan estudio. 
Despues di a scucha e palabranan di 
minister Abath a grupo di studiante 
a pasa imigracion pa colecta nan 
maletanan. 
Pafor den e sala di yegada e studi- 
antenan a keda ricibi na un forma 
bon organisa y a haya instruccion 
di personal di Cas di Aruba y miem- 
bronan di e POC (Plaatselijke Op- 
vangcommissie) unda nan mester 
para den grupo pa warda nan turno 
pa bai na e bus cu lo hiba nan na 
nan ciudad di estudio. Hustamente 
awe e cielo tabata radiante y e clima 
hopi caluroso, locual cu a cay masha 
na smaak di e hobennan. 


Pa su siguiente dia e studiantenan a 
cuminsa cu e programa di ‘opvang’ 
obligatorio, cu a dura tres dia. 


un oportunidad unico, pa medio di 
un fiansa pa estudio, pa por construi 
un futuro pa nan personal, pa nan 
famia y nos pais. Tambe sr. Abath 
a recorda e studiantenan cu nan 


mester tene un contacto estrecho 
cu nan mentor y Cas di Aruba pa 
cualkier pregunta of problema cu 
nan lo por wordo confronta cun’e. 
Por ultimo e mandatario a desea tur 


Na stadhuis di Amsterdam a tuma 
lugar un encuentro pa e studian- 
tenan di e paisnan y islanan di 
Reino Hulandes den Caribe, cu 
recientemente a yega Hulanda pa 
sigui un estudio na Amsterdam. 


Presente na e ocasion aki tabata 
Minister Plenipotenciario di Aruba 
sr. Edwin Abath, hefe di departa- 
mento di Enseñansa di Cas di Aruba 
sr. Samuel Dumfries, mentornan 
sra. Edy Ranada, sra. Lourdes 
Bramble-Tromp y miembronan di 
Plaatselijke Opvangcommissie di 
Amsterdam. 


E encuentro – cu pa prome biaha 
ta tuma lugar na Amsterdam – ta un 
initiativa di diputado (wethouder) 
sra. Andree van Es. 


Municipio di Amsterdam a yama studiantenan bon bini 


Sra. Van Es a yama tur e studian- 
tenan un caluroso bon bini na Am- 
sterdam den nomber di Gobierno 
municipal di e ciudad. Den su 
discurso sra. Van Es a papia tocante 
Amsterdam cu ta conta cu mas di 
183 nacionalidad. Ela bisa di tin 
admiracion pa e paso di e hoben- 
nan pa bini studia na Hulanda, cual 
paso tin hopi consequencia ariba 
nan bida. E ta spera cu tur cos bai 
bon cu e grupo di studiante. 


Sra. Van Es a bisa cu sigur e prome 
aña lo ta hopi dificil; cu e ta exigi 
hopi motivacion y determinacion 
y cu e studiante lo mester por 
conta ariba e ‘netwerk’ cu e a 
crea. Den esey segun sra. Van Es 
ta importante e guia cu e studiante 
ta haya di e mentor. Tambe ariba e 


institutonan di educacion sra. Van 
Es a haci un apelacion pa nan tira 
un bista ariba e studiante y yuda 
nan unda mester pa nan por logra 
nan meta final. 
Tambe sra. Van Es a acentua e im- 
portancia di e studiante pa despues 
di su estudio e regresa su isla 
natal pa e contribui na desaroyo 
di su pais. 


Por ultimo sra. Van Es a desea e 
studiantenan un bunita periodo 
na Amsterdam durante di nan es- 
tudio y a haci un apelacion ariba 
nan pa participa na e actividadnan 
di Amsterdam y purba na forma 
parti di e comunidad di e ciudad di 
Amsterdam y cu e studiante mester 
purba na contribui na e diversidad 
di e ciudad cu su ‘background’. 


Minister Plenipotenciario sr. Edwin 
Abath a gradici sra. Van Es pa e 
initiativa aki pa nos studiantenan 
y pa su palabranan dirigi na e 
studiantenan pa yama nan bon 
bini y pa laga nan sinti nan mes 
un tiki na cas. Sr. Abath a bisa e 
studiantenan cu e periodo aki nan 
dilanti nan lo mester use pa studia 
y realisa nan meta, pero tambe na 
yega na un desaroyo propio. Tambe 
e studiante mester pensa ariba e 
intercambio di oportunidadnan cu 
Aruba por brinde. 
‘Gobierno di Aruba ta enfoca ariba 
proyectonan pa energia alternativo 
y duradero y esaki por brinda hopi 
oportunidad pa e studiante por re- 
gresa nan pais. Gobierno a entrega 
recientemente un proposicion di 
ley pa duna incentivanan na e 

studiante cu ta desea na regresa 
Aruba. E incentiva aki ta consisti 
di 30 porciento di rebaho ariba nan 
fiansa di estudio cu pais Aruba,’ 
asina sr. Abath a bisa. 


Na final sr. Abath a entrega un 
regalo na sra. Van Es como gradici- 
mento y aprecio pa organisacion 
di e encuentro aki cu nos studi- 
antenan. 


Durante di e encuentro periodista 
di Wereldomroep Tanya Fraai a 
tene un intercambio cu e studian- 
tenan ariba diferente temanan cu 
ta concerni cu nan estadia como 
studiante na Amsterdam. 


Na Cas di Aruba a tuma lugar un ceremonia chiquito pa e studiante 
Anthony Geerman cu a haya su diploma ‘Remedial Teacher’ na Fontys 
Hogeschool na Eindhoven. 


Directora di Cas di Aruba sra. mr. Désirée Croes a haci entrega di un bouquet 
di flor na Anthony, despues cu esaki a scirbi su mensahe personal den e 
buki ‘Logronan di nos studiantenan’ como recuerdo di e dia aki. 
Anthony a cuminsa su estudio na 2009. Prome ela sigi un estudio pa docente 
‘electrotechniek’ y a caba esaki cu exito na 2007. Entre e dos estudionan 
Anthony a traha den construccion y como docente. Ela core stage na Bosh 
Akker college na Eindhoven. 


Remedial teaching ta encera vigila y guia di alumnonan cu tin problema 
cu siñamento y conducta (gedragsprobleem). 
E problema cu siñamento por ta cu idioma (taal) of matematica (rekenen). 
E remedial teacher ta tene un dialogo estricto cu e docente di e alumno y 
e mayornan. E meta ta pa na final e alumno superpasa su problema y mas 
importante e alumno mester siña bai om cu su problema di siña. 
E remedial teacher ta stipula un asina yama ‘zorg route’. Den esaki e ta sigi 
e alumno di grupo 1 te cu grupo 8 y ta zorg pa e haya e guia nesesario pa 
hisa su nivel mas halto posibel. Finalmente e alumno lo mester purba na 
yega na un nivel cu e por ‘catch up’ cu e otro alumnonan. 
Proximamente Anthony lo regresa Aruba unda elo cuminsa cu su funcion 
di docente electrotechniek na EPB Hato. 


Anthony Geerman 
a gradua como ‘Remedial Teacher’ 


Na Cas di Aruba a tuma lugar un ceremonia chiquito pa e studiante 
Thalysia Hessen cu a haya su diploma como bachalor of law na Hoge- 
school van Amsterdam. 


Directora di Cas di Aruba sra. mr. Désirée Croes a haci entrega di un bouquet 
di flor na Thalysia, despues cu esaki a scirbi su mensahe personal den e 
buki ‘Logronan di nos studiantenan’ como recuerdo di e dia aki. 
Thalysia a cuminsa su estudio na 2007 y a core stage di seis luna na 2009 
na oficina di abogado Dowers/Alders na Aruba. 
Su tesis tabata un investigacion di tres luna ariba peticion di Ministerio 
di Husticia di Aruba. 


E investigacion/tesis di Thalysia a concentra ariba e nesesidad di un asina 
yama ‘open inrichting’ na Aruba. Esaki ta un programa pa e detenidonan den 
nan ultimo fase di detencion unda nan por traha of sigi un estudio durante 
dia y den fin di siman nan por haya verlof pa bishita famia. Thalysia a sondea 
e posibilidad y nesesidad pa bin cu un ‘open inrichting’ na Aruba. 
Segun e investigacion di Thalysia mester mira esaki den e contexto di e 
ultimo desaroyonan, unda tin un aumento di criminalidad y tambe cu ex 
detenidonan ta cai bek den criminalidad. E programa lo traha na reintegra 
e detenidonan den e comunidad y den esey e ‘open inrichting’ ta nesesario, 
asina Thalysia Hessen a constata den su investigacion/tesis. 
Awor cu Thalysia Hessen a termina su HBO, elo sigi pa su Master Rechts- 
geleerdheid na Universidad di Amsterdam. 


Thalisia Hessen 
a gradua como bachelor of law 


E encuentro cu e studiantenan a 
tuma lugar den e sala di reunion 
di Municipio di Amsterdam 

Entrante prome di Augustus sr. drs. Samuel Dumfries a cuminza cu su 
funcion di hefe di departamento di Enseñansa na Cas di Aruba. 
Minister Plenipotenciario sr. Edwin Abath a yama sr. Dumfries durante 
un encuentro na Cas di Aruba bon bini, a felicite cu e funcion nobo y a 
desea sr. Dumfries tur clase di exito cu su trabaonan pa cu guia di nos 
studiantenan na Hulanda. 


Sr. Dumfries a logra su diploma pa tweedegraads docente Biologia na 
Hogeschool Holland na Diemen na 1990. 
Sr. Dumfries a regresa su isla natal, unda ela cuminsa como docente 
biologie na Julianaschool. Despues sr. Dumfries a traha parttime na 
Avondhavo; e tabata docente ‘Gezondheidsvakken’, Chemica y Biologia 
na e scol di Enfermeria di Horacio Oduber Hospital. Na Abraham de 
Veerschool sr. Dumfries a traha como docente y depues di su curso 
exitoso ofreci door di Hogeschool mens Arbeid di Tilburg e tabata 
decano na e scol aki. 
Na 1997 sr. Dumfries a bin Hulanda cu un studieopdracht unda ela sigi 
pa su doctoraal den Biologia na Unversidad di Amsterdam y alaves su 
opleiding pa 1e graad docente di Biologia. Na 2000 ela logra su doctoraal 
den Biologia cu exito na e mesun Universidad di Amsterdam. 
Despues di e estudio aki sr. Dumfries a regresa Aruba y a traha na diferente 
departamento di Directie Onderwijs, e.o. como advisor y vakconsulent den 
SHA, na departamento di Curriculum, departamento di begeleiding Pisa 
pa preparacion pa studiantenan bai Hulanda, na Examenbureau como 
landsexaminator y como docente pa educacion pa adulto. 
Mientrastanto e tabata traha como 1ste graad docente Biologia na 
Colegio Arubano, den cua periodo ela ocupa e funcion di coördinador 
VWO 5 y Profielwerkstuk-coördinator VWO. Den e periodo ey e tabata 
sectievoorzitter di section di Biologia tambe. Desde 2009 sr. Dumfries 
tabata managing director di In Balance Training & Consulting. 


juni/juli/augustus 2011 


Graduado 
‘Sociaal Pedagogische Hulpverlening’ 


Na Cas di Aruba a tuma lugar un ceremonia chiquito pa e studiante Darlaine 
Erasmus cu a haya su diploma como ‘Sociaal Pedagogische Hulpverlening’na 
Hogeschool van Leiden. 
Directora di Cas di Aruba sra. mr. Désirée Croes a haci entrega di un bouquet 
di flor na Darlaine, despues cu esaki a scirbi su mensahe personal den e 
buki ‘Logronan di nos studiantenan’ como recuerdo di e dia aki. 
Darlaine a cuminsa su estudio na 2007 y a core stage pa diez luna na 
‘Centrum voor Dienstverlening’ Rotterdam y a score un 8 pa su stage. 
Na e centro aki Darlaine a traha cu hobennan cu tin un handicap mental leve. 
Su tesis ela base ariba un metodo di compensacion di trabao pa hobennan 
cu tin un handicap mental leve. Pa e hobennan aki ta importante pa duna 
nan recompensa pa nan trabao. Esaki por ta den diferente forma, basta cu 
nan haye. Asina nan ta sinti nan mes acepta y tambe cu nan ta forma parti 
di comunidad y e personal di e organisacion of empresa. 
Darlaine Erasmus lo regresa Aruba pa traha en combinacion cu un estudio 
di ley na Universidad di Aruba. 


Hefe nobo pa Enseñansa Cas di Aruba 


Minister Plenipotenciario sr. Edwin 
Abath, acompaña pa su señora sra. 
Dynia Abath-Muller a encontra e 
team Arubiano cu a participa na e 
Special Olympics na Athena, Grecia 
na nan yegada na aeropuerto Schip- 
hol na Amsterdam. 
E team di Aruba a logra diferente 
medaya di oro, plata y brons den 
diferente ramo di deporte. 
Joshua Tromp a logra un medaya 
di oro, hunto cu Jhorzy Arias den 
bowling doble. Vanessa Bernabela a 
logra un medaya di oro den bowling 
single y brons den doble. Jhorzy 
Arias a logra tambe un medaya di 
plata den bowling single. Darling 
Gomez a logra un medaya di oro 
den landamento breaststroke ariba 
25 meter. Den e ramo di tafeltennis 
e atletanan Arubano a logra tambe 
diferente 
medaya. 
Deshaneira 
Mohamed a logra zilver mix doble 
hunto cu Michael Wouters. 
Eldrick Kock a sabi di haya un me- 
daya di plata den e catagoria single 
Badminton, mientras cu Jeremiah 
Werleman a logra un medaya di 


brons den e mesun catagoria. 
Den Bocce (bolas) tanto Jeremy 
Didier y Dairylis Geerman a logra 
un medaya di plata. 
Sr. Abath a felicita tur e atletanan pa 
nan logronan na Grecia y a bisa cu 
Aruba ta orguyoso di nan. 


Atletanan Arubiano na 
Special Olympics a truinfa na Grecia 

Desvelo di estatua di 
Anne Frank den Wilhemina Park 


juni/juli/augustus 2011 


Recientemente a tuma lugar un ceremonia den Wilhelmina Park pa e 
desvelo di e estatua di Anne Frank, kende a bira simbolo di tolerancia, 
compasion y amor pa prohimo. Un ceremonia carga cu simbolonan y 
mensahenan positivo cu a laga tur presente keda cu bunita sentimentonan 
despues. Prome Minister Mike Eman na e ocasion unico aki a hiba palabra 
introduciendo e invitado special Martin Luther King III. 


Pa algun tempo caba e Fundacion 
Respeta Bida, semper corda, con- 
huntamente cu Gobierno di Aruba, 
tabata den preparacion pa e cere- 
monia di e desvelo aki. 
Internacionalmente e bida hoben 
di Anne Frank ta simbolo di re- 
flecion riba e peliger di antisemi- 
tismo, racismo y discriminación. 
Pero tambe pa speransa. Cu e ideal 
aki na bista, Prome Minister Mike 
Eman, den nomber di Gobierno y 
pueblo di Aruba a invita yiu mayor 
di e gran activista pa derechonan 
civil Martin Luther King Jr., pa 
forma parti di e ceremonia na ho- 
nor di desvelo di e estatua di Anne 
Frank. Mescos cu e hoben Anne 
Frank, e bida di Martin Luther King 
Jr. a yega su fin mucho trempan 


a consequencia di odio y violen- 
cia. 
Martin Luther King III ta dedica su 
bida na continuacion di e trabou 
di su tata y ta conoci como un lu- 
chador pa derechonan humano y 
activista pa ‘comunidadnan’. 
E ta presidente di e King Center, 
cu a wordo funda pa su mama y 
cu ta dirigi su mes na promocion 
mundialmente di idealnan pa cual 
su tata a lucha y a entrega su bida 
finalmente: libertad, husticia, igu- 
aldad y paz. Central den e vision 
di Dr. King ta e concepto di ‘Co- 
munidad Stima‘ (‘Beloved Com- 
munity’), e vision di un mundo 
sin probresa y hamber, caminda 
racismo y tur forma di discrimina- 
cion, intolerancia y prehuicio ta 
traha lugar pa comunidadnan den 
cua ningun hende ta wordo exclui 
y caminda ta soluciona conflicto- 
nan na un manera pacifico. Actu- 
almente ‘Comunidad Stima’ tambe 
ta activo pafo di Merca. Asina nan 
a cuminsa e programma aki tambe 
na Haiti, Colombia y Sur Africa. E 
filosofia di e ‘Comunidad Stima’ ta 
wordo comparti pa Prome Minister 
Eman. 
Tambe presente for di Hulanda du- 
rante e desvelo y ceremonia tabata 
Rabbi Awrahan Soetedorp y Joep 
Coppes. Senor Coppes ta e escultor 
di e estatua. 


Dia prome di Januari 2012 em- 
pleadonan di sector priva y nan 
dunadornan di trabou ta cuminsa 
aporta na nan pensioen. Pasobra e 
ora e pensioen obligatorio ta keda 
introduci. A yega na e acuerdo 
aki den cuadro di e Dialogo So- 
cial. Prome Minister Mike Eman 
ta satisfecho cu e acuerdo aki y a 
splica cu ya caba ta trahando riba 
e proposicion di ley. 


Durante e seminario riba pensio- 
en cu FATUM a organisa Prome 
Minister Eman a haci anuncio di 
e acuerdo positivo aki. Eman: ‘Cu 
e acuerdo di pensioen aki Aruba ta 
tumando un paso grandi den un 
direccion unico’. Con unico e paso 
aki ta e director di FATUM Diego 
Frankel a bisa caba den su palabra 
di introduccion. ‘Segun mi Aruba 
ta e tercer pais na mundo cu tin un 
areglo di pensioen obligatorio asi- 
na’. Na e momentonan aki mayoria 
hende na Aruba ta depende com- 
pletamente di nan AOV ora nan 
yega nan edad di pensioen. Pa un 
pareha esaki ta nifica un entrada 
di 1700 florin pa luna, mientras cu 
pa un hende su so esaki ta 1000 
florin. Mirando e gastonan di bida 
na Aruba e sumanan aki no ta yega 
pa biba. Ta pesey cu hopi hende ta 
sigui traha, haci un job aki’aya of ta 
wordo yuda dor di famia. Frankel 
ta di opinion cu e bentahanan ta 
mas cu solamente un entrada mas 
grandi. ‘E ta un estimulo masha 
grandi mes pa economia cu esnan 
mas grandi tin mas pa gasta y cu 
esnan cu ta inverti e primanan tin 
mas pa gasta’. Ta obvio cu FATUM 
como proveedor di entre otro se- 
guronan di bida ta disfruta di e 
desaroyo nobo aki y ta bisa di ta 
cla pa e reto. 


Minister President Eman ta yama e 
areglo obligatorio di pensioen aki e 
“broche di oro di e ley social”. El a 
adverti cu prome di Januari ta ye- 
gando cu pasonan acelera y cu tin 
masha hopi pa haci ainda prome cu 
e ley keda introduci efectivamente. 
Eman ta sigur cu e partnernan so- 
cial lo haci loke mester wordo haci. 
Eman ta kere cu e ley social nobo 
aki ta ilustra e sentimento special 
di solidaridad di e Arubiano. Eman 
‘Aki ta trata di solidaridad di e du- 
nado di trabou pa cu e empleado, 
al fin al cabo ambos ta paga pa e 
pensioen di e empleado. Na Aruba 
semper esnan di menos entrada ta 
wordo yuda dor di e comunidad. E 
ley aki ta pas den e maneho social 
di e actual gobierno. Un maneho 
cu ta enfoca riba mehora e poder 
di compra di esnan cu menos en- 
trada. Den e cuadro aki ya caba a 
adapta onderstand, a introduci e 
schoolkinderentoeslag y tambe e 
toeslag di recuperacion’. E ley so- 
cial di pensioen ta bira uno obliga- 
torio pa motibo cu empresarionan 
ni empleadonan no sin mas ta regla 
nan pensioen. Frankel a bisa cu e 
ley aki mester wordo mira como un 
‘extra estimulo cu e hendenan aki 
tin mester’. Prome Minister Eman 
ta di opinion cu e areglo di pensi- 
oen mas tanto ta ilustra e forma 
y e conviccion di bida di e pueblo 
aki ‘Un acuerdo manera esaki cu 
ta wordo sera den temponan dificil 
ta un expresion di amor pa e pro- 
himo, pa awor y pa futuro’. 


Gobierno un dia sigur lo mester 
yega na e decision pa haci e Interim 
Wegenfonds, un fondo permanen- 
te. Ta trata di un fondo cu a wordo 
crea pa careteranan y tin ocho aña 
caba ta existi den fase transitorio. 
Minister Benny Sevinger den un 
conferencia amplio a duna detaye 
di loke tin andando y cua ta esnan 
cu lo bay traha riba cu e presupu- 
esto di WIF y DOW 2011. Ta trata 
di un cantidad grandi di mas di 
cincuenta proyecto. 


E presupuesto di WIF (Wegen In- 
terim Fonds), ta crea espacio, por 
medio di wegenbelasting ta haya e 
fondo pa careteranan. Pero awor ta 
depende di finanza y Gobierno kico 
nan ta haya pa traha cune. Ora cu e 
bira structural, lo tin un suma dis- 
ponibel cu por depende dje. Pero 
esaki ta pa futuro. Pa e aña’ki a keda 
aproba diez miyon florin. 


‘Como gobierno nos a pone como 
meta nos dilanti cu nos lo no sim- 


Dialogo Social 
cu otro resultado positivo 


Areglo di pensioen 
obligatorio 
pa sector priva 


Cu fondo di WIF y DOW lo realisa mas di 50 proyecto di caretera 


plemente asfalta e camindanan, 
pero den cuadro di e balor agrega 
nos ta bin tambe cu acera y planta 
mata banda di e camindanan y esaki 
ta tuma lugar na mes momento cu 
ta drecha e camindanan. Pa esaki 
a pone placa disponibel’. Minister 
Sevinger ta haya cu una bes bo ta 
drechando e infrastructura, miho 
pa renoba tur cos cu mester wordo 
renoba di biaha tambe. ‘Nos ta kere 
den un plan integral’, asina Minis- 
ter Sevinger a bisa. 

Minister Otmar Oduber: 
‘Aruba In Style lo pone 
Aruba un biaha mas 
como e trend- 
setter den Caribe’ 


Semanalmente Minister Otmar 
Oduber ta reuni den un grupo di 
trabou cu tur esnan envolvi cu e 
proyecto di Linear Park y asina per- 
cura pa logra e meta pa e keda cla 
promer cu e bishita real. Intencion 
ta cu e Plaza Turismo di e Linear 
Park lo ta un di e lugarnan cu lo 
wordo bishita dor di famia real. 
Durante e promer lunanan tabatin 
algun retraso den e construccion 
specialmente debi na problema- 


Cas di Anciano “Florence Nightin- 
gale”, situa na San Nicolas final- 
mente lo bay muda. Durante un 
ceremonia teni na e cede actual 
di Cas di Cuido di Anciano na San 
Nicolas, Minister di Infrastructura 
Benny Sevinger a haci entrega di e 
yabinan na e Minister encarga, Mi- 
chelle Hooyboer-Winklaar kende 
na su turno a entrega e yabinan 
di e edificio nobo na director di 
SABA, y e representante a ricibie 
cu un sonrisa grandi riba su cara. 
SABA ta masha contento cu nan 
sede nobo, cu porfin a bira un re- 
alidad. 


Minister Hooyboer den su dis- 
curso a bisa cu e Cas di Anciano 
tin motibo suficiente pa ta di fiesta. 
E mandatario a splica cu e hecho 
cu e personal di SABA ta bay haya 
nan pensioen of e pakete adicional 


Proyecto di Linear Park ta bastante adelanta 


ta na su luga. “Mi a mira con ora 
di fiestanan pa e clientenan, con 
e personal ta organisa esaki pa 
un persona cu nan ta mira como 
famia. Esey ta algo cu nos no por 
keda sin menciona, cu ta parti di e 
cuido. Nos por garantisa un luga, 
un edificio pa e grandinan, pero e 
cuido, calidad, amor y dedicacion 
nos como Gobierno ta depende di 
esnan cu ta traha eynan pa hacie. 
Pesey ta importante cu despues di 
hopi aña di dedicacion na e ancia- 
nonan, cu e personal di SABA por 
dedica na nan mes y nan famia, 
cu e satisfaccion cu nan ta wordo 
reconoci p’e labor desplega. Esey 
ta motibo pa celebra,” Minister 
Hooyboer a duna di conoce. 


Cu masha orguyo e director di 
SABA Hans Rokebrand a bisa 
esnan presente cu e Centro di 


Cuido ta un compleho espacioso y 
bunita; den henter Caribe no tin 
uno igual. Den esaki, tur facilidad 
lo bay ta mas amplio y e clientenan 
lo bay ta super contento pasobra 
porfin nan deseo di tin nan propio 
camber lo bira realidad. Si antes e 
clientenan mester a comparti un 
camber, awor esaki lo no ta e caso 
mas. Cada camber tin su propio 
baño. E compleho lo inclui tambe 
seis cas chikito, pa esnan cu kier 
biba riba nan mes. 
E personal di cuido a haya curso 
special pa atende cu esnan cu ta 
bay biba riba nan mes, cu ta encera 
un otro sistema di anda cu nan. Pa 
e Centro di Cuido aki Gobierno 
a yega na un acuerdo di huur cu 
SABA, cual Stichting lo paga men- 
sualmente e suma simbolico di 1 
florin. 


Centro di Cuido nobo di San Nicolas 
unico den su sorto den Caribe 


nan di utilidadnan, tuberianan, 
awa, cabelnan di coriente y algun 
cambio cu Setar tambe mester a 
haci, esaki banda di sorpresanan cu 
a topa debi cu e area aki pa entre 40 
pa 60 aña no a haya un touch up. 
E groundbreaking a tuma lugar 
na februari caminda a bisa cu e 
proyecto aki lo dura 7 luna, pesey 
Minister Oduber ta bisa cu e ta bas- 
ta adelanta y den ultimo simannan 
por a mira cambionan grandi den 


e construccion. Ya caba a surpasa e 
problemanan infrastructural cu a 
topa den e promer lunanan y sigur 
pa final di october lo mira un pro- 
greso bastante grandi. 


Na momento cu esaki ta cla, e man- 
datario ta sigur e lo bira un centro 
di atraccion hopi importante, no 
solamente pa eleva e calidad turis- 
tico di nos isla, pero nos hendenan 
local tambe ta bay haci uso di dje pa 
recrea y haci ehercicio. 


Recientemente a tuma lugar 
e apertura di e oficina di Aru- 
ba In Style na Renaissance 
Hotel. Minister di Turismo 
Otmar Oduber tabatin e ho- 
nor di haci e apertura oficial 
di e oficina for di unda lo 
coordina tur loke tin di haber 
cu e Fashion Week cu lo tuma 
lugar entre 3 y 6 di November 
di e aña aki. 


E mandatario a duna di cono- 
ce cu e maneho cu Gobierno 
a pone pa cu nos turismo 
ta pa diversica. Tambe a di- 
cidi cu kier rehubenece nos 
mercado di turismo. Aruba 
den e ultimo diez pa binti 
aña a bende mayoria di su 
inventario pa loke ta trata 
timeshare na nos isla y ora 
haci un calculacion di cual 
ta e edad di e turismo cu ta 
leal na Aruba por mira cu ta 
trata di personanan di edad 
basta avanza. 
Loke kier haci awor atrabes 
di actividadnan manera esun 
di Film Festival y awor Aruba 
In Style ta pa crea un atrac- 
cion nobo pa Aruba, pero na 
mes momento percura pa 
crea un lealtad nobo y un ge- 
neracion nobo pa Aruba. 
Despues di casi un aña di 
planificacion Minister Ot- 
mar Oduber ta convenci cu 
ta bay tin un Aruba In Style 
2011 cu sigur lo pone Aruba 
un biaha mas riba e platafor- 
ma di un niche market cu ta 
concentra riba hendenan di 
moda, fashion. Ta trata aki di 
hendenan cu normalmente 
tin un poder di compra mas 
halto, cual ta e mercado cu 
e mandatario ta buscando pa 
Aruba. 
‘Pa mi mes ta un placer awe 
pa di tres evento grandi, Film 
Festival, Jazz Festival y awor 
Aruba In Style, ta organiza 
pa yiunan di tera, profesi- 
onalnan hoben cu sigur lo 
pone Aruba riba un dife- 
rente plataforma cu e sosten 
di IMG International cu ta 
esunnan cu entre otro ta or- 
ganiza Miami Fashion Week 
y New York Fashion Week.’ 

Minister Plenipotenciario sr. Ed- 
win Abath y su esposa sra. Dynia 
Abath-Muller a asisti na e celebra- 
cion di Dia di Himno y Bandera di 
Curaçao na Nijmegen ariba 2 di juli 
2011. Tambe presente na e ocacion 
aki tabata Minister Plenipotencia- 
rio di St. Maarten sr. Mathias Vo- 
ges. E evento tabata na aire libre na 
Waalkade y organisa pa Solaan, un 
fundacion Antiano na Nijmegen. 
. 
E parti oficial a cuminsa cu dis- 
curso di Minister Plenipotenciario 
di Curaçao sr. Sheldry Osepa, Bur- 
gemeester di Nijmegen sr. Thom 
de Graaf y representante di MAAPP 
sr. Yazin Francisa. 
Despues e himno nacional di 
Curaçao a keda canta pa René Bish- 
op, mientras cu a hisa e bandera di 
Curaçao y di Hulanda. 
Despues di e parti oficial e pro- 
grama a continua cu actuacion di 
diferente grupo musical y di baile. 


Celebracion Dia di Curaçao 


Sr. Abath a gradici sra. Bijleveld-Schouten 
pa e inivitacion y a complementa e digni- 
tario pa e manera con ela guia e proceso 
di desmantalacion di Antia, durante cu e 
tabata Secretario di Estado pa Asuntonan 
di Reino. E mandatario a expresa di spera 
di por conta ariba e mesun apoyo y sosten 
di sra. Bijleveld-Schouten, awor cu e ta den 
su funcion nobo, aunke cu e ta leu for di 
Den Haag. Como aprecio sr. Abath a haci 


Manifestacion ‘Lente in Overijssel’ 


Minister Plenipotenciario sr. Edwin Abath a bishita – ariba invitacion di Comisario di La 
Reina pa e provincia Overijssel sra. Ank Bijleveld-Schouten – e manifestacion na aire libre 
‘Lente in Overijssel’. E evento aki cu ta worde organisa pa di shete aña consecutivo ta un 
manifestacion pa network entre diferente partidonan for di e provincia di Overijssel y rond 
Hulanda. E evento tambe a worde atendi pa Prome Minister di Curaçao sr. Gerrit Schotte, 
Minister Plenipotenciario di Curaçao sr. Sheldry Osepa y Minister Plenipotenciario di Sint 
Maarten sr. Mathias Voges. 


entrega di un portret cu e imagen di sra. 
Ank Bijleveld for di e pinceel di e artista 
Arubiano Gustave Nouel. 
Despues a sigi un recepcion ameno unda 
tabata tin hopi oportunidad pa haci contac- 
tonan valioso y netwerk cu diferente perso- 
nanan, politiconan, comerciantenan y rep- 
resentantenan for di e sector di arte. Tambe 
sr. Abath tabata tin un encuentro fructifero 
cu profesor Pieter van Vollenhoven. 


Aruba henter a keda impresiona cu e obra teatral Claus! E obra bou direccion di e conocido director 
di Curaçao John Leerdam ta ilustra e bida di Prins Claus. 
E obra cu ta un reading musical no unicamente ta conta e historia di bida di Prins Claus, pero en 
especial e ta un storia ariba humanidad, speranza, desapunto y e busceda na amor. E obra ta ilustra 
e relacion di Prins Claus cu Afrika, e parti Caribense di Reino y Surnam. Naturalmente cu Claus! 
tambe ta trata e relacion entre e prins y Reina Beatrix. 


E rol di prins Claus – mescos cu e presentacion aki na Hulanda – tabata den man di e conocido 
actor y fotografo Thom Hoffman. Ademas elenco Hulandes Europeo a consisti di ex minister pa Co- 
operacion di Desaroyo Bert Koenders y e presentadora di television y radio Maartje van Wegen. 
E elenco Caribense a conta cu participacion di Minister di Husticia Arthur Dowers, Minister 
Plenipotenciario Edwin Abath y ex minister di Enseñansa di Antianan Hulandes Omaira Leeflang. 
Tabata tin participacion di e abogadonan Koes, Oomen, Lejuez, Schwengle y Gomez. 
Entre e cantantenan den e elenco musical tabata e cantante Izaline Calister, e conocido cantante 
di Jazz, Denise Jannah y Giovanca Ostiana, kende ta number uno ariba e lista di farandula Hu- 
landes. 


E presentacion di e obra Claus a forma parti di e celebracion di 25 aña di Status Aparte di Aruba. 


‘Claus!’ a impacta Aruba 

Buki pa Minister Plenipotenciario 


E escritor Arubiano Herman ‘Manchi’ Hennep a haci un bishita 
na Minister Plenipotenciario sr. Edwin Abath pa entrega di un 
ehemplar di su ultimo buki ‘Ursula’. Sr. Hennep tabata acompaña 
pa su distinguida esposa. 
E buki aki ta basa ariba un storia real. Ela tuma practicamente 
dos aña pa scirbi e buki prome na Hulandes pa Ursula por a les’e 
y confirma loke ta scirbi ta loke ela conta na Manchi Hennep, pa 
despues e escritor traduci e buki na Papiamento. 
Ursula ta trata di un dama Aleman cu contrario na e pensamento 
cu hopi hende por tin no ta mescos cu un grupo di Alemanan. Tin un 
concept ta biba cerca hopi hende cu mayoria di e Alemannan tabata 
simptatisa cu e idea di Hitler y tabata pensa mescos cune. 
Tin hopi Aleman cu tambe a sufri bou di e dictadura di Hitler, 
mescos cu varios otro pueblonan Europeo. 


Ursula ta un ehempel bibo di e ‘persecucion’ di e historia aki, unda 
despues di a muda pa Hulanda, no a haya e trankilidad, despues 
di a casa cu un Hulandes. 
Sr. Abath a gradici sr. Hennep pa e ehemplar di e buki y a bisa 
di ta contento pa mira cu sr. Hennep ta dedica na scirbimento 
di bukinan na Papiamento. Como muestra di su bishita na Cas 
di Aruba sr. Abath a haci entrega di un set di pen di Gabinete di 
Minister Plenipotenciario na sr. Hennep. 


Sra. Koolman ta ambtenaar na Di- 
rectie Wetgeving na Aruba y a sigi 
e ‘trainingsprogramma wetgeving- 
jurist’ como studieopdrachter. 
Directora di Cas di Aruba sra. mr. 
Désirée Croes a felicita sra. Kool- 
man cu su logro y haci entrega di 
un boeket di flor. Ela desea sra. 
Koolman tur clase di exito proxi- 
mamente na Aruba. 
Sra. Koolman a bin Hulanda na 
2009 pa sigi e trainingsprograma 
cu a dura dos aña. E programa ta 
consisti di setenta porciento trai- 
ning ‘on the job’. Ela traha na 
Directie Constitutionele Zaken 
en Wet-geving di e ministerio di 
Asuntonan Interno y di Reino 
(BZK). Durante e periodo aki ela 


core tambe stage di un luna na 
Tweede Kamer. 
Su tesis ta trata un proposicion di 
ley pa cambio di nos Constitucion 
(Staatsregeling). Den su tesis e ta 
enfoca ariba e capitulo cu ta encera 
Gobierno, Parlamento y e Poder 
Hudicial. E ultimo den bista di e 
cambionan den e structura nobo 
den Reino. Otro aspecto den su 
tesis ta un proposicion pa haci e 
Constitucion di Aruba mas accesi- 
ble pa un publico general. 
Tambe presente na e ocacion aki 
tabata sra. Rosalinda Croes-Kelly y 
sra. Ivonne Navas di departamento 
di Enseñansa di Cas di Aruba y sra. 
Mr. Olivia Croes di departamento 
Huridico di Cas di Aruba. 


E aña aki atrobe un grupo di tres oficial di Cuerpo di Douane di Aruba a 
cana e di 95 edicion di e 4-daagse di Nijmegen. Nan a participa ariba invi- 
tacion di e Cuerpo di Douane di Hulanda. Sra. Dynia Abath-Muller, esposa 
di Minister Plenipotenciario sr. Edwin Abath, a presencia como invitado 
di e Vierdaagse di Nijmegen e entrada grandioso ariba e Via Gladiola. Sra. 
Abath, para canto di e ruta, a cuminda diferente Arubiano cu a cana como 
participante individual na e Vierdaagse. 


Wetgevingsjuriste a termina su estudio 


Sra. Mariska Koolman a bishita Cas di Aruba en conecion cu ela caba cu 
exito su estudio pa ‘wetgevingsjurist’ na e Academie voor de Wetgeving 
na Den Haag. 


Arubianonan a cana 
Vierdaagse di Nijmegen 


Na e centro di congreso Berg en Dal a tuma lugar e entrega di medayanan pa 
e participantenan di Douane. Sra Abath a haci entrega di medaya na sr. 
Humphrey Richardson, cu e aña aki a cana e Vierdaagse di Nijmegen pa 
di diestres biaha. Tambe un medaya pa Sr. Marlon Ruiz cu a participa e 
aña aki pa di shete biaha y sr. Giovanni Davelaar cu a cana e aña aki pa di 
cinco biaha. 
Como clausura a sigi un encuentro informal unda sra. Dynia Abath-Muller 
por a sigui papia cu e douaneronan tocante di nan experencianan cu 
e caminata aki. Den e grupo di Douane a participa funcionarionan di 
douane for di varios pais manera Alemania, Turkia, Luxumburgo, Corsow, 
Finlandia y Belgica. 

Gobierno ta duna prioridad grandi 
na mantencion y proteccion di 
naturalesa y pa crea espacio pa 
recreacion pa e comunidad local. 
Ta pesey mes cu banda di e vier- 
baansweg lo bin cu camindanan pa 
core bais, lusnan cu ta traha riba 
energia duradero y un landscaping 
atractivo. Pa por realisa e plan aki 
Gobierno a institui un grupo di tra- 
bou. E grupo di trabou aki a traha 
un ‘business case’ cu informacion 
detaya riba e proyecto, enfoca 
riba solucion di e problematica di 
trafico, di ordenansa di espacio y e 
problematica di biba. E solucion ta 
dor di amplia, upgrade, mehora y 
mantencion di e infrastructura ac- 
tual pa medio di e Green Corridor. 


E proyecto Green Corridor den 


liñanan grandi ta encera amplia- 
cion di e capacidad di e caminda 
principal existente for di aeropu- 
erto te cu Jaraweg na Savaneta pa 
un caminda di dobel via (2x2) riba 
un distancia di 8 km. E caminda 
existente lo wordo reconstrui riba 
un largura di 7 km. E caminda exi- 
stente di Jaraweg pa San Nicolas 
den e cuadro aki tambe lo wordo 
reconstrui pa asina e trafico tin 
mas posibilidad banda di e camin- 
da principal. Esaki dor di stimula 
uso di e ruta nort y zuid. E ruta 
nort ta bay via Jara, Savaneta, Sero 
Alejandro, Rooi Kochi, Mabon, 
Weg Seroe Blanco y Weg Fontein 
y drenta San Nicolas. E ruta zuid 
ta core mas tanto banda di e costa. 
For di Isla di Ora e caminda aki 
lo core via Savaneta, Noord Cura 


Cabay, Zeewijk y asina drenta San 
Nicolas. Aki ta trata di un upgra- 
ding di camindanan existente riba 
un largura di mas o menos 16 km. 
Pa por tin un miho entrada cu e 
waf di Barcadera y e Free Zone lo 
bin cu turbo rotonde y otro soluci- 
onnan alternativo, manera e asina 
yama ‘fly-overs’. Intencion ta pa na 
Spaans Lagoen construi un brug 
nobo. E plannan ta grandi. E vier- 
baansweg ta un necesidad. Di esey 
tur hende ta consciente. 
Mirando e magnitud di e proyecto 
Gobierno a organisa diferente con- 
ferencia relaciona cu e proyecto di 
‘Green Corridor’. 
Durante e asina yama ‘Industry 
Day’, tabata specialmente pa com- 
panianan y otro interesadonan por 
a haya informacion mas detaya, 
tecnico y legal relaciona cu e 
proyecto grandi aki. E conferencia 
a conta cu presencia di un canti- 
dad extenso di interesadonan for 
di sector comercial, legal y guber- 
namental di Aruba como tambe 
interesadonan internacional. 


Oradornan a duna presentacion- 
nan amplio y a repasa tur aspecto 
di un proyecto di e magnitud aki. 
E presentacionnan a inclui infor- 
macionnan tocante e importancia 
y beneficionan di un Public Pri- 
vate Partnership (PPP), e proyecto 
‘Green Corridor’ riba su mes, de- 
tayenan tocante di financiamento, 
procedura y reglamentacion rela- 
ciona cu e proceso di planifica- 


cion, seleccion y otorgamento di 
e proyecto. Presente na e confer- 
encia tabata Minister di Finansas, 
Comunicacion, Utilidad y Energia, 
Ing. Mike de Meza y Minister di 
Economia, Asunto Social y Cultu- 
ra, Sra. Michelle Hooyboer -Win- 
klaar cu tambe a forma parti di e 
panel hunto cu otro expertonan 
riba e materia. 


Minister de Meza a habri e confer- 
encia dunando introduccion di e 
importancia di e ‘green corridor’ 
pa Aruba y e beneficionan di un 
regimen di PPP pa por logra esaki. 
Sra. Hooyboer-Winklaar a duna un 
bista general di e desaroyo eco- 
nomico di Aruba y un ilustracion 
economico di e Green Corridor. E 
otro panelistanan tabata Sr. Marlon 
Croes di D.O.W., Sra. Marcelle van 
Valkenburg di Rijkswaterstaat, Sr. 
Paul van den Berg di PwC cu ta un 
consehero financiero riba tereno 
di PPP y Sra. Isella Wernet di Min- 
isterio di Infrastructura. 


Green Corridor ta un proyecto cu 
sigur lo ta hopi beneficioso pa nos 
pais y mas specifico ainda pa e 
parti pariba di brug di nos isla cu 
pa masha tempo a suplica pa miho 
infrastructura entre e parti pabou y 
pariba di nos isla. Segun informa- 
cionnan suministra e proyecto su 
fase preparatorio di cualificacion, 
a cuminsa na Juli di e aña aki y 
e intencion ta cu pa construccion 
por cuminsa mitar di 2012. 


Proyecto Green Corridor ta encera hopi cambio positivo 


Gabinete Mike Eman den su afan pa mehora e infrastructura 
di Aruba y e calidad di bida di su hendenan a cuminsa ehecuta 
e plan ambicioso BoAruba asina cu el a sinta. Unda bo bira bo 
ta mira trabounan di construccion y restauracion ta tumando 
lugar. Un di e proyectonan grandi di BoAruba ta e ‘Green Cor- 
ridor’ cu ta e vierbaansweg di Playa pa San Nicolas y vice versa. 
E nomber ‘Green Corridor’ ta papia pa su mes. E intencion ta 
pa dun’e un asercamento ‘berde’. Banda di proteha y mantene 
tanto naturalesa como medio ambiente, e proyecto lo ta dura- 
dero tambe. E ley pa construccion di e Green Corridor ya caba 
ta yegando Staten di Aruba pa wordo trata. E caminda aki lo 
percura sigur pa soluciona e problema di trafico cu tin actualmente 
y pa tin un miho acesiblidad pa San Nicolas, Seroe Colorado y 
Barcadera. E mehoracion di e infrastructura lo percura pa un 
desaroyo economico pa San Nicolas y Seroe Colorado y tambe 
lo facilita e mudamento di e waf di container y Free Zone pa 
Barcadera. Asina tambe lo tin un miho decentralisacion di ac- 
tividadnan economico. 

Gobierno lo mester bay dicidi ki 
paso pa tuma pa protega e islanan 
dilanti Aruba cu ta wordo habita 
pa parhanan, specialmente e bu- 
binan. 


Riba invitacion di experto di na- 
turalesa Greg Peterson y Profesor 
Adrian Del Nevo, kende ta un ex- 
perto riba tereno di parha y con- 
servacion di areanan di naturalesa 
unda parhanan ta biba, Minister- 
nan di Gabinete Mike Eman a haci 
un bishita na e islanan dilanti di e 
refineria na San Nicolas. E profesor 
a constata cu riba e isla aki dilanti 
e refineria, tin nada menos cu dies 
diferente especie di parha ta biba 
hunto. Esaki ta algo unico, paso- 
bra na ningun caminda na mundo 
e experto a topa cu algo similar. 
Pesey Gobierno mester bay haci 
mas esfuerso pa cuida e parhanan 
den e areanan aki, cu hopi biaha ta 
victima di esnan cu ta busca webo 
di e parhanan, kibrando asina nan 
neishi y treciendo nan habitat na 
peligro, asina Prome Minister mr. 
Mike Eman a duna di conoce. 


E islanan aworaki ta wordo protegi 
dor di hendenan cu ta traha na 
Valero cu ta evita cu personanan 
ta yega cerca di nan of coy e we- 
bonan. 
Un pensamento ta cu por pone e 
area aki bou control y vigilancia di 
personal di Parke Nacional Arikok, 
kendenan tin e capacidad pa yuda 
cuida e islanan. Of por pensa tam- 
be riba un Parke Marino. Pero tur 
ta cosnan cu mester wordo studia 


ainda, segun a wordo bisa dor di 
Prome Minister Mike Eman, kende 
a wordo compaña pa e sitio dor di 
Minister Benny Sevinger y Minister 
Hooyboer-Winklaar. ‘Mirando con 
unico e poblacion di parha aki ta 
pa Aruba y mundo, ta obliga nos di 
tuma algun paso mas pa conserva 
e area,’ Minister Presidente a duna 
di conoce. A pone renchi na pata 
di diferente di e parhanan, p’asina 
monitor nan movecionnan. 


De redactie van Noticiero 
Aruba treft voorbereidin- 
gen om de nieuwsbrief op 
termijn nog uitsluitend 
digitaal te versturen naar 
haar abonnees. 
Daarvoor dienen wij in het 
bezit te zijn van de email- 
adressen van diegenen die 
de nieuwsbrief digitaal 
wensen te ontvangen. 
Uiteraard zal uw email- 
adres uitsluitend gebruikt 
worden voor het versturen 
van de nieuwsbrief. 


Geïnteresseerde abonnees 
kunnen hun emailadres 
versturen naar: 
voorlichting@arubahuis.nl 


Isla cu parha dilanti refineria Valero ta algo unico na mundo 


Minister Abath a bishita conocido bartender Arubiano 


Studenten Agenda 2011-2012 
na benta pa solamente m 5,– 


Cas di Aruba tin algun Studenten 
Agenda 2011-2012 disponibel pa 
bende entre nos studiantenan. 
E agenda ta costa solamente 
m 5,–. 
E Studenten Agenda 2011-2012 
por wordo cumpra sea na balie 
di Cas di Aruba of por transferi 
e suma riba cuenta di Cas di 
Aruba. 


Number di cuenta di banco: 
5152 000 50 ABN AMRO t.n.v. 
Kabinet van de Gevolmachtigde 
Minister van Aruba na Den 
Haag o.v.v.: 
studenten agenda & adres 


Pa mas informacion: 
voorlichting@arubahuis.nl 


Minister Plenipotenciario sr. Edwin 
Abath a haci un bishita cerca sr. 
Milo Thodé y su esposa Rina Thodé 
na nan cas na Amsterdam. Sr. Milo 
Thodé ta un bartender Arubiano 
cu despues di hopi aña di trabao 
tanto na Hulanda como na Aruba ta 
disfrutando di su pensioen. 


Sr. Thodé a conta cu ela cuminsa 
como bartender na Aruba Carib- 
bean hotel na 1962 y despues di 
un par di aña a bai traha na Basi 
Ruti hotel. Na 1966 ela dicidi pa 
bai nabega, pero despues di dos 
aña ela regresa Aruba y a bai traha 
na Sheraton hotel. Na comienzo di 
añanan setenta sr. Thodé a bin Hu- 
landa cu e meta pa traha pa Holland 
America Lijn (HAL) – e compania 
di barco cu tabata nabega barco- 
nan grandi entre Rotterdam y New 
York. Sinembargo e no a logra haña 
un trabao cerca HAL y a cuminsa 
traha na un restaurant na Amster- 
dam. Su calidad como bartender a 
pone cu den un tempo corto ela 
cuminsa primeramente na Hilton 
hotel y despues na Sonesta hotel 
na Amsterdam. Na e hotel aki sr. 
Thodé ta conta cu ela sirbi drinks 
na diferente artistanan grandi cu 


tabata na Hulanda pa presentacion 
y ta hospeda na Sonesta hotel na 
Amsterdam. 


Sr. Thodé durante di su carera 
como bartender na Hulanda a re- 
presenta e pais aki den diferente 
competencia di bartender y a sabi 
di gana diferente premionan. 
Sr. Abath a bisa di ta contento di 
topa y combersa cu Arubianonan 
manera sr. Thodé. ‘Esakinan tabata 
personanan pionero di nos indu- 
stria turistico. Tambe personanan 


manera sr. Milo Thodé ta persona- 
nan cu ta caracterisa e hospitali- 
dad Arubiano cu Aruba ta conoci 
pe. Esakinan ta personalidadnan 
cu por ilustra e generacion hoben 
con Aruba su industria turistico 
a cuminsa y mas importante aun 
kico e ta para pe,’ asina e manda- 
tario a bisa. 
Sr. Thodé a traha special pa e oca- 
cion aki un cocktail ‘Arubiano’ 
dedica na e 25 aña di Status Aparte 
di Aruba. 


